title: दक्षिण अफ्रीकी गणतंत्र

text: १९वीं शती के पूर्व ट्रैंसवाल में मुख्यत: बांतू जातियाँ बसी हुई थीं। कालांतर में जुलू लोगों ने आक्रमण किया और प्रदेश के एक बड़े भाग पर उनका अधिकार हो गया। १८२९ में बेचुआनालैंड का राबर्ट मोफट नामक धर्मप्रचारक ट्रैसवापल पहुँचा और उसके पीछे अनेक अंग्रेज यात्रियों और व्यापारियों ने वहाँ की यात्राएं आरंभ की। १८३५-१८४० के बीच बोअरों के 'महान् प्रव्राजन' के पश्वात् उनके और बातू जातियों के बीच भीषण संघर्ष के बावजूद डच लोग वहाँ अपनी बस्तियाँ बसाने में सफल हो गए। साथ ही बोअरों ने अपने को स्वतत्र घोषित कर दिया।


title: दक्षिण अफ्रीकी गणतंत्र

text: १८५२ में अंग्रेजों ने टैंसवाल की स्वतंत्रता को मान्यता दी। दक्षिण अफ्रीका गणराज्य के प्रथम राष्ट्रपति मार्टिनस प्रिटोरियस के प्रस्ताव और बाद में बलप्रयोग के बावजूद आरेंज फ्री स्टेट ने ट्रैसवाल के साथ संघ बनाने से इनकार कर दिया।


title: दक्षिण अफ्रीकी गणतंत्र

text: १८७७ में सर थियोफिलस शेप्सटन ने, जो दक्षिण अफ्रीकी मामलों का सचिव था, ट्रैसवाल पर भी अधिकार कर लिया। किंतु १८८० में बोअरों ने पुन: अपने गणराज्य का स्वर ऊँचा किया, इसके लिये उन्हें अंग्रेजों से युद्ध करना पड़ा, और १८८१ में अंग्रेजी संप्रभुता के अंतर्गत स्वतंत्र हो गया। उसके बाद ट्रेसवाल ने स्वाजालैंड, जुलूलैंड और तटीय प्रदेशों की ओर अपना प्रसार आरंभ किया, इसके लिये उन्हें अंग्रेजों और मूल निवासियों से संघर्ष करना पड़ा। ट्रैंसवाल में सोने का पता लगते ही विदेशी अधिक संख्या में आकर्षित होने लगे। इस स्थिति में बोअरों द्वारा अपना प्रभाव स्थिर रखने के लिये उठाए गए कदमों ने बोअर युद्ध (१८९९-१९०२) की भूमिका तैयार की।


title: दक्षिण अफ्रीकी गणतंत्र

text: युद्ध के चार वर्षों के बाद अंग्रेजी सरकार ने ट्रैंसवाल के लिये स्वायत्त शासन की व्यवस्था कर दी। १९१० में ट्रैंसवाल केप कालोनी, आरेंज फ्री स्टेट और नेटाल ने मिलकर दक्षिण अफ्रीका संघ की स्थापना की।


title: आई-लीग

text: प्रतियोगिता को 2007 में नेशनल फुटबॉल लीग (एनएफएल) के उत्तराधिकारी के रूप में स्थापित किया गया था और नवंबर 2007 में प्रतियोगिता शुरू हुई थी। लीग को भारत की पहली व्यावसायी फुटबॉल लीग के रूप में लॉन्च किया गया था और इसका उद्देश्य भारत की राष्ट्रीय टीम के लिए खिलाड़ी पूल को बढ़ाना था। फ्रैंचाइज़ी आधारित इंडियन सुपर लीग से विलग, आई-लीग डिवीजन के साथ पदोन्नति और आरोप - प्रत्यारोप की प्रणाली("System of promotion & relegation)" पर काम करता है। आई-लीग चैंपियन बनने वाले क्लबों को एएफसी कप, एशिया की माध्यमिक अंतर्राष्ट्रीय क्लब प्रतियोगिता में भाग लेने का अवसर दिया जाता है।


title: आई-लीग

text: आई-लीग की स्थापना के बाद से सात क्लबों को चैंपियन का ताज पहनाया गया है। डेम्पो ने लीग इतिहास में सबसे अधिक खिताब जीते, तीन बार चैंपियन बने। चर्चिल ब्रदर्स, मोहन बागान और बेंगलुरु दो बार लीग जीत चुके हैं। सालगांवकर, आइजोल, मिनर्वा पंजाब और चेन्नई सिटी ने इसे एक बार जीता है।


title: आई-लीग

text: निम्नलिखित क्लबों की एक सूची है जो 2007 के मौजूदा सत्र के गठन के बाद से किसी भी समय आई-लीग में खेल चुके हैं। 2019–20 आई-लीग सीज़न में खेलने वाली टीमों को बोल्ड संकेत दिया गया है । निर्णायक टीमों को "इटैलिक" में संकेत दिया गया "है" । आई-लीग में कुल 32 टीमें खेल चुकी हैं। तालिका 2019-20 सत्र की शुरुआत के अनुसार सटीक है।


title: स्क्लीरोप्रोटीन

text: स्क्लीरोप्रोटीन (scleroprotein) या रेशेदार प्रोटीन (fibrous proteins) प्रोटीन के तीन मुख्य प्रकारों में से एक है। अन्य दो गोलाकार प्रोटीन और झिल्ली प्रोटीन हैं। स्क्लीरोप्रोटीन लम्बे प्रोटीन रेशे बनाते हैं जो डंडों या रेशों के आकार में होते हैं। शरीर की कई संरचनाएँ (यानि ढांचे) इन स्क्लीरोप्रोटीनों की बनी होती हैं क्योंकि यह पानी में नहीं घुलते और रसायनिक दृष्टि से काफ़ी निष्क्रिय होने के कारण स्थाई रहते हैं। बालों और नखूनों का निर्माणकर्ता केराटिन स्क्लीरोप्रोटीन का एक उदाहरण है। कोलेजन, इलास्टिन और फ़ाइब्रोइन के महापरिवार भी स्क्लीरोप्रोटीन हैं।


title: बनू किनानाह

text: बनू किनानाह () एक अरबी क़बीला है। पारम्परिक क़हतानी-अदनानी अरब श्रेणीकरण के नज़रिए से बनू किनानाह अदनानी क़बीले के मुदर क़बीले की सबसे बड़ी शाखा है। इस क़बीले के लोग अधिकतर सउदी अरब के हिजाज़ और तिहामाह क्षेत्रों में बसते हैं।


title: बनू किनानाह

text: बनू किनानाह के लोग अपने को किनानाह के वंशज मानते हैं। किनानाह इल्यास के पोते थे, जिन्हें अंग्रेज़ी में इलाइजाह () कहते हैं और जो इस्लामी मान्यता में एक पैग़म्बर (ईश्वर के संदेशवाहक, यानि पैग़ाम लाने वाले) थे। इनके क़ुरैश क़बीले से सम्बन्ध रहे हैं (क़ुरैश इसी क़बीले से उत्पन्न माने जाते हैं) और उनके साथ यह इतिहास में मित्रपक्ष में रहे हैं।


title: स्वानन्द किरकिरे

text: स्वानन्द किरकिरे (जन्म १९७०) एक भारतीय गीतकार, पार्श्वगायक एवं लेखक होने के साथ-साथ हिन्दी सिनेमा एवं दूरदर्शन सीरियल कहानीकार, सहायक निर्देशक एवं डयलॉग लेखक हैं।


title: स्वानन्द किरकिरे

text: किरकिरे को दो बार सर्वश्रेष्ठ लेखक के लिये राष्ट्रीय फिल्म पुरस्कार मिल चुके हैं, प्रथम बार २००७ में फ़िल्म लगे रहो मुन्ना भाई के गीत " "बंदे में था दम...वन्दे मातरम" " के लिये और दूसरी बार २००९ में, फिल्म गीत " "बहती हवा सा था वो..." " हिन्दी चलचित्र थ्री ईडियट्स के लिये। इनके अलावा इन्हें फ़िल्म परिणीता (२००५) के गाने "पियु बोले" केल इये नामांकन भी मिल चुका है।


title: पातालगंगा नदी

text: पातालगंगा नदी (Patalganga River) भारत के महाराष्ट्र राज्य के रायगढ़ ज़िले में बहने वाली एक नदी है। यह माथेरान के समीप पश्चिमी घाट में आरम्भ होती है। खोपोली के पस इसमें औद्योगिक प्रयोग से उत्पन्न पानी जाने से इस नदी में बहुत प्रदूषण है। धरमतर में यह आम्बा नदी की धरमतर धारा में मिल जाती है जो तुरंत ही अरब सागर में बह जाती है।


title: मंझर कुंड

text: मंझर कुंड (Manjhar Kund) भारत के बिहार राज्य के रोहतास ज़िले में सासाराम से 4 किमी दूर स्थित एक जलप्रपात है। यहाँ हर वर्ष पारम्परिक रूप से हज़ारों लोग रक्षाबंधन मनाते हैं।


title: अन्तरराष्‍ट्रीय अध्ययन संस्थान (जे. एन. यू.)

text: अन्तरराष्‍ट्रीय अध्ययन संस्थान () जवाहरलाल नेहरू विश्‍वविद्यालय का सबसे पुराना संस्थान है। इतने लम्बे समय से अन्तरराष्‍ट्रीय संबंधों और क्षेत्रीय अध्ययन के शिक्षण एवं शोध में संलग्न इस संस्थान ने अपने आपको पूरे देश में एक अग्रणी संस्थान के रूप में स्थापित किया है। संस्थान ने भारत में अन्तरराष्‍ट्रीय सम्बन्धों का अध्ययन एक शैक्षिक विषय के रूप में विकसित करने और अन्तरराष्‍ट्रीय मामलों के ज्ञान एवं समझ को अन्तरविषयक परिप्रेक्ष्य में उन्नत करने में अपना महत्त्वपूर्ण योगदान दिया है। यह 'क्षेत्रीय अध्ययन' को उन्नत करने तथा विश्‍व के विभिन्न देशों एवं क्षेत्रों में सुविज्ञता विकसित करने वाला देश में पहला संस्थान है। संस्थान ने उच्च शिक्षा केंद्र के रूप में भी अन्तरराष्‍ट्रीय ख्याति हासिल की है।


text: स्वतंत्रता प्राप्‍ति के तुरन्त बाद के वर्षों में इस तरह के संस्थान की आवश्यकता महसूस की गई थी। उस समय देश भर में विदेशी मामलों से सम्बन्धित केवल एक ही संस्थान - विश्‍व मामलों की भारतीय परिषद् - ने भारत में अन्तरराष्‍ट्रीय मामलों का अध्ययन शुरू करने की बात को समझा। पूरे विश्‍व में आर्थिक, सामाजिक और राजनीतिक क्षेत्रों में हो रहे विकास को समझने के लिए युवा वर्ग को प्रशिक्षित करना ज़रूरी था। पंडित हृदयनाथ कुंजरू की अध्यक्षता में गठित समिति की सिफारिशों पर अक्टूबर 1955 में इंडियन स्कूल ऑफ इंटरनेशनल स्टडीज की स्थापना हुई और डॉ॰ ए. अप्पादुरई इस संस्थान के पहले निदेशक नियुक्‍त हुए।


text: शुरू में यह संस्थान दिल्ली विश्‍वविद्यालय से सम्बद्ध था। वर्ष 1961 से लेकर जून 1970 में जेएनयू का एक हिस्सा बनने तक इस संस्थान ने सम-विश्‍वविद्यालय के रूप में कार्य किया। जवाहरलाल नेहरू विश्‍वविद्यालय का हिस्सा बनने के बाद इसके नाम से 'इंडियन` हटाकर इसे "अन्तरराष्‍ट्रीय अध्ययन संस्थान" नाम दिया गया और फिर यह जवाहरलाल नेहरू विश्‍वविद्यालय का एक संस्थान बन गया।


text: लम्बे समय तक संस्थान के शैक्षिक कार्यक्रम केवल शोध पर आधारित रहे और संस्थान केवल पी-एच.डी. उपाधि प्रदान करता रहा। संस्थान के जवाहरलाल नेहरू विश्‍वविद्यालय से जुड़ने के शीघ्र बाद ही वर्ष 1971-72 में एम.फिल. पाठ्यक्रम शुरू किया गया। इसके बाद वर्ष 1973-74 में संस्थान ने दो वर्षीय एम.ए. (राजनीति : अन्तरराष्‍ट्रीय अध्ययन) पाठ्यक्रम शुरू किया। वर्ष 1995-96 में संस्थान के अन्तरराष्‍ट्रीय व्यापार और विकास केंद्र के अर्थशास्त्र प्रभाग द्वारा अर्थशास्त्र में एक नया और अद्वितीय एम.ए. (विश्‍व अर्थशास्त्र में विशेषीकरण के साथ) पाठ्यक्रम शुरू किया गया।


text: संस्थान के एम.फिल./पी-एच.डी. पाठ्यक्रमों के अनेक छात्र विश्‍वविद्यालय अनुदान आयोग की अध्येतावृत्ति प्राप्‍त करने के लिए लिखित परीक्षा उत्तीर्ण करते हैं। इसके अतिरिक्‍त, सभी राज्य सरकारों ने एक-एक अध्येतावृत्ति (कुछ मामलों में एक से अधिक) संबंधित राज्यों के 'निवासी` होने की शर्तों को पूरा करने वाले छात्रों के लिए शुरू की हैं।


text: संस्थान के शिक्षकों को अपने-अपने विशेषीकृत क्षेत्रों में सलाहकार के रूप में विभिन्न सरकारी तथा गैर-सरकारी संगठनों द्वारा आमंत्रित किया जाता है। संस्थान समय-समय पर क्षेत्रीय अध्ययन, अन्तर-देशीय सम्बन्धों तथा अन्तरराष्‍ट्रीय सम्बन्धों के अध्ययन से सम्बन्धित महत्त्वपूर्ण पक्षों पर राष्‍ट्रीय तथा अन्तरराष्‍ट्रीय संगोष्‍ठियाँ आयोजित करता है।


text: संस्थान प्रत्येक वर्ष समसामयिक अन्तरराष्‍ट्रीय सम्बन्धों से जुड़े विषयों पर एक व्याख्यानमाला का आयोजन करता है, जो वर्ष 1989 में विद्या परिषद् द्वारा लिए गए एक निर्णय के पश्चात् "अन्तरराष्‍ट्रीय सम्बन्धों पर हृदयनाथ कुंजरू स्मारक व्याख्यानमाला" के रूप में जानी जाती है।


text: संस्थान 'इन्टरनेशनल स्टडीज` नामक एक त्रैमासिक पत्रिका का प्रकाशन कर रहा है। जुलाई 1959 से प्रकाशित हो रही इस पत्रिका ने एक प्रमुख भारतीय शैक्षणिक पत्रिका के रूप में अन्तरराष्‍ट्रीय स्तर पर ख्याति हासिल की है। इसमें अन्तरराष्‍ट्रीय सम्बन्धों तथा क्षेत्रीय अध्ययनों से सम्बन्धित समसामयिक समस्याओं तथा मामलों पर लिखे मौलिक शोध आलेख प्रकाशित किए जाते हैं। एक सन्दर्भ-पत्रिका होने के नाते इसमें केवल संस्थान तथा अन्य भारतीय विश्‍वविद्यालयों/शोध संस्थानों के शिक्षकों के शोध आलेख ही नहीं अपितु विश्‍वभर के विद्वानों के आलेख भी प्रकाशित होते हैं।


text: इन केंद्रों के अतिरिक्‍त एक राजनीतिक सिद्धान्त और तुलनात्मक राजनीतिक ग्रुप (अन्तरराष्‍ट्रीय संबंध) भी है।


text: केंद्र में तीन स्ट्रीम हैं : (१) कनाडियन अध्ययन; (२) यू॰एस॰ अध्ययन; और (३) अमरीकी अध्ययन। केंद्र कनाडा, यू॰एस॰, लैटिन अमरीकी और कैरेबियाई पर एम.फिल./पी-एच.डी. स्तर पर अन्तरविषयक कोर्स चलाता है। इसमें सीधे पी-एच.डी. पाठ्यक्रम में भी प्रवेश दिया जाता है। केंद्र एम.ए. स्तर के छात्रों के लिए कोर्स भी चलाता है।


text: अन्तरराष्‍ट्रीय व्यापार और विकास केंद्र की एक स्वतंत्र केंद्र के रूप में शुरुआत वर्ष 2005 में हुई थी। फिर भी, यह केंद्र आधी शताब्दी से अधिक समय से अन्तरराष्‍ट्रीय व्यापार और विकास प्रभाग के रूप में लोकप्रिय ग्रुप के रूप में जाना जाता रहा है। इस दौरान अन्तरराष्‍ट्रीय व्यापार और विकास केंद्र ने अन्तरराष्‍ट्रीय अर्थशास्त्र और विकास में शिक्षण और शोध में अपने लिए जगह बनाई है। इसमें एम.ए. अर्थशास्त्र (विश्‍व अर्थ व्यवस्था में विशेषीकरण के साथ) और अर्थशास्त्र में व्यापार, विकास, वित्त, बैंकिंग, पर्यावरण नियमन जैसे विशेषीकृत शोध क्षेत्रों में एम.फिल./पी-एच.डी. पाठ्यक्रम चलाए जाते हैं। इसमें सीधे पी-एच.डी. पाठ्यक्रम में भी प्रवेश दिया जाता है। केंद्र के शोध छात्रों ने भारत और विदेशों में शैक्षिक जगत् में अपनी पहचान बनाई है तथा सरकार और अन्तरराष्‍ट्रीय संगठनों में उच्च दायित्व वाले पदों पर विराजमान हैं। अन्तरराष्‍ट्रीय व्यापार और विकास केंद्र शायद देश में पहला अर्थशास्त्र विभाग है, जो अन्तरराष्‍ट्रीय अर्थव्यवस्था के अध्ययन पर विस्तृत रूप से बल देता है।


text: यह केंद्र मूल रूप से चीनी और जापानी अध्ययन के लिए स्थापित किया गया था, लेकिन बाद में इसमें कोरियाई अध्ययन भी शामिल कर लिया गया। केंद्र के शिक्षण और शोध में चीन, जापान और कोरिया के आधुनिक और समकालीन पहलुओं को सम्मिलित किया जाता है। इस समय ये विश्‍व के सबसे गतिशील और महत्त्वपूर्ण क्षेत्रों में से हैं। केंद्र का मुख्य उद्‍देश्य संबंधित क्षेत्रों की विदेश नीति, सरकार और राजनीति, समाज और संस्कृति तथा राजनीतिक अर्थव्यवस्था का अन्तर विषयात्मक ज्ञान और जानकारी प्रदान कराना है। केंद्र संबंधित क्षेत्रों में एम.फिल./पी-एच.डी. पाठ्यक्रम चलाता है। इसमें सीधे पी-एच.डी. पाठ्यक्रमों में भी प्रवेश दिया जाता है।


text: केंद्र संबंधित क्षेत्रों में एम.फिल./पी-एच.डी. पाठ्यक्रम चलाता है। इसमें सीधे पी-एच.डी. पाठ्यक्रमों में भी प्रवेश दिया जाता है।


text: केंद्र का उद्‍गम वर्ष 1955 में स्थापित इंडियन स्कूल ऑफ इंटरनेशनल स्टडीज से प्राप्‍त किया जा सकता है। केंद्र मूल रूप से आईएसआईएस के दो अलग-अलग विभागों के रूप में अस्तित्व में आया। प्रारंभ से केंद्र का मुख्य उद्‍देश्य विश्‍व मामलों के क्षेत्र में उभर रहे मुद्‍दों पर शोध गतिविधियाँ चलाना रहा है। हाल ही के वर्षों में अन्तरराष्‍ट्रीय संबंध, वैश्‍वीकरण, संयुक्‍त राष्‍ट्र शांति प्रक्रिया, अन्तरराष्‍ट्रीय आर्थिक और वित्तीय संगठन, वैश्‍विक अभिशासन, शांति और विवाद समाधान, सैन्य मामलों में परिवर्तन, नाभिकीय निवारण और निरस्त्रीकरण, सतत् विकास और पर्यावरणीय सुरक्षा से सैद्धांतिक दॄष्‍टिकोण जैसे क्षेत्र छात्रों के मुख्य शोध अभिरुचि क्षेत्र रहे हैं।


text: केंद्र रूसी, मध्य एशियाई और 'सीआईएस' अध्ययन में एम.फिल./पी-एच.डी. पाठ्यक्रम चलाता है। इसमें सीधे पी-एच.डी. पाठ्यक्रम में भी प्रवेश दिया जाता है। केंद्र नीति निर्धारकों और शैक्षिक समुदाय के साथ घनिष्‍ठता से कार्य करता है। केंद्र भिन्न-भिन्न क्षेत्रों से संबंधित विशेषज्ञों को एक मंच पर लाकर अध्ययन-अध्यापन वाले विषयों पर विचारों के आदान-प्रदान करने के लिए संगोष्‍ठियाँ और सम्मेलन आयोजित करता है। केंद्र के उच्चस्तरीय शैक्षिक और शोध कार्यक्रमों को मान्यता प्रदान करते हुए विश्‍वविद्यालय अनुदान आयोग ने इसे भारत में रूसी और मध्य एशियाई अध्ययन में उच्च केंद्र का दर्जा प्रदान किया है। केंद्र में शिक्षण और शोध के अन्य क्षेत्र हैं - ट्रांसकाकेशिया और बाल्टिक गणराज्य, यूक्रेन और बेलारूस तथा इन देशों के इतिहास, राजनीति, अर्थव्यवस्था और समाज का अन्तर-विषयक तरीके से अध्ययन किया जाता है।


text: केंद्र में एम.फिल./पी-एच.डी. पाठ्यक्रम चलाए जाते हैं। इसमें सीधे पी-एच.डी. पाठ्यक्रम में भी प्रवेश दिया जाता है। यह देश में विशेष रूप से चार क्षेत्रों - दक्षिण एशिया, मध्य एशिया, दक्षिण पूर्व एशिया और दक्षिण-पश्‍चिम महासागरीय अध्ययन - में शोध एवं शिक्षण का मुख्य केंद्र रहा है। शैक्षिक विषयों और गतिविधियों में सुरक्षा, इतिहास, राजनीति, समाज, आर्थिक विकास, पर्यावरण, विदेश नीति, क्षेत्रीय सहयोग/एकता और अन्य समकालिक मामलों से संबंधित विवेचनात्मक विषयों का वस्तुपरक अध्ययन और मूल्यांकन शामिल है। केंद्र एम.ए. और एम.फिल. स्तर के छात्रों के लिए कोर्स चलाता है। केंद्र के पास जाने-माने शिक्षक हैं तथा केंद्र में देश-विदेश के लगभग 200 छात्र होते हैं। केंद्र के पास विश्‍वविद्यालय अनुदान आयोग द्वारा क्षेत्रीय अध्ययन कार्यक्रम के अन्तर्गत वित्त पोषित मध्य एशियाई अध्ययन और पाकिस्तान पर एक विशेष अध्ययन पाठ्यक्रम भी है। ऊर्जा अध्ययन पर एक नया पाठ्यक्रम भी शुरू किया जा रहा है।


text: केंद्र में दो प्रभाग हैं - पश्‍चिमी एशियाई और उत्तरी अफ्रीकी प्रभाग तथा उप-सहारीय प्रभाग। विश्‍वविद्यालय अनुदान आयोग द्वारा प्रायोजित दो अध्ययन कार्यक्रम भी हैं। विश्‍वविद्यालय अनुदान आयोग के क्षेत्रीय अध्ययन कार्यक्रम के भाग के रूप में केंद्र में वर्ष 1978 में खाड़ी अध्ययन कार्यक्रम स्थापित किया गया। खाड़ी अध्ययन कार्यक्रम में खाड़ी सहयोग परिषद् के देशों - ईरान, इराक़ और यमन पर बल दिया जाता है। विश्‍वविद्यालय अनुदान आयोग ने क्षेत्रीय अध्ययन कार्यक्रम के अन्तर्गत वर्ष 2005 में फ्रेंकोफोन उप-सहारीय अध्ययन की स्थापना भी की। केंद्र उप-सहारीय प्रभाग की शोध गतिविधियों में दक्षिण अफ्रीकी, फ्रेंकाफोन देशों और 'इंडियन डायसपोरा` से संबंधित मामलों पर बल देता है। केंद्र में आईसीसीआर और विदेश मंत्रालय के सहयोग से वर्ष 1992 में नेल्सन मंडेला चेयर स्थापित की गई। केंद्र एम.फिल./पी-एच.डी. पाठ्यक्रम चलाता है। इसमें सीधे पी-एच.डी. पाठ्यक्रम में भी प्रवेश दिया जाता है। केंद्र में एम.ए. स्तर के छात्रों के लिए भी पाठ्यक्रम चलाए जाते हैं। इन पाठ्यक्रमों में संबंधित क्षेत्र की विदेश नीति, राजनीतिक, आर्थिक और सामाजिक पद्धतियों को शामिल किया जाता है।


text: यह केंद्र बहुविषयक विभाग है, जिसका मुख्य उद्‍देश्य यूरोप तथा इण्डोऱ्यूरोपियन मामलों की समझ बढ़ाने के लिए शिक्षण, शोध और उच्च स्तरीय गतिविधियों में विकसित करने पर बल देना है। अन्तरराष्‍ट्रीय अध्ययन संस्थान में यह एक नया केंद्र है। इसने वर्ष 2005 में कार्य करना शुरू किया है। केंद्र के शिक्षण और शोध क्षेत्रों में यूरोप, द यूरोपियन यूनियन और नए मध्य और पूर्वी यूरोप शामिल हैं। केंद्र एम.फिल./पी-एच.डी. पाठ्यक्रम चलाता है। इसमें सीधे पी-एच.डी. पाठ्यक्रम में भी प्रवेश दिया जाता है।


text: भारत में यूरोपीय अध्ययन की बढ़ती उपयोगिता को ध्यान में रखते हुए विश्‍वविद्यालय अनुदान आयोग ने यूरोपीय अध्ययन केंद्र को अपने क्षेत्रीय अध्ययन कार्यक्रम के अंतर्गत विशेष सहायता देकर भारत में यूरोपीय अध्ययन के एक उच्च केंद्र के रूप में मान्यता प्रदान की है।


text: केंद्र में अन्तरराष्‍ट्रीय विधि, व्यापार विधि, अन्तरराष्‍ट्रीय संगठन विधि, अन्तरराष्‍ट्रीय पर्यावरण विधि, मानवाधिकार विधि और अन्तरराष्‍ट्रीय हवाई और अंतरिक्ष विधि के विशेषज्ञ हैं। केंद्र एम.फिल./ पी-एच.डी. पाठ्यक्रम चलाता है। केंद्र एम.ए. छात्रों के लिए दो कोर पाठ्यक्रम तथा एक ऐच्छिक पाठ्यक्रम भी चलाता है।


text: संस्थान में एम.ए. राजनीति (अन्तरराष्‍ट्रीय अध्ययन) पाठ्यक्रम शैक्षिक वर्ष 1973-74 में शुरू किया गया था। इस पाठ्यक्रम को शुरू करने की माँग काफी समय से की जा रही थी। इस पाठ्यक्रम में राजनीतिशास्त्र के मुख्य विषयों के अतिरिक्‍त अन्तरराष्‍ट्रीय अध्ययन से संबंधित मुख्य पाठ्यक्रमों के साथ विषयपरक तथा क्षेत्रीय अध्ययन पर आधारित बहुत से ऐच्छिक पाठ्यक्रम चलाए जाते हैं। यह विश्‍वविद्यालय का सर्वाधिक लोकप्रिय तथा विस्तृत स्नातकोत्तर पाठ्यक्रम है।


text: राजनीतिक विचारधारा या सिद्धान्त, तुलनात्मक राजनीति या भारतीय राजनीति में सीधे पी-एच.डी. पाठ्यक्रम में प्रवेश देता है।


title: २१ जुलाई

text: २१ जुलाई ग्रेगोरी कैलंडर के अनुसार वर्ष का २०२वॉ (लीप वर्ष में २०३ वॉ) दिन है। साल में अभी और १६३ दिन बाकी है।


title: जनरल डायनामिक्स एफ-16 फ़ाइटिंग फ़ॉल्कन

text: जनरल डायनामिक एफ-१६ फाइटिंग फॉल्कन () एक अमेरिकी मल्टी रोल लडाकू विमान है। जिसे मूलतः अमेरिका की ही जनरल डायनामिक्स ने अमेरिकी वायु सेना के लिए बनाया था। शुरुवात में इसे दिन में इस्तेमाल हेतु प्रधान लड़ाकू विमान के उपयोग के लिए बनाया गया था पर बाद में निरंतर बदलाव और प्रौद्योगिकीय विकास की वजह से यह सभी मौसमों में उड़ने में संभव एक सफल मल्टी रोल लड़ाकू विमान के तौर पर उभरा। सन १९७६ से अब तक ४,५०० से भी अधिक एफ-१६ विभिन्न देशों के लिए बनाए जा चुके हैं व इनमें से अधिकतम आज भी कार्य सेवा में हैं। हालाकि अमेरिकी वायु सेना इसे अब नहीं खरीदती व अन्य विमान के जरिये पुराने एफ-१६ को बदलने के प्रयास में है, इसके विशेष तौर पे विदेशी सेनाओं के लिए बने उन्नत वर्जन अभी भी बेचे जाते हैं।


title: आदी लोग

text: आदी (Adi) पूर्वोत्तर भारत के अरुणाचल प्रदेश राज्य का सबसे अधिक जनसंख्या वाला एक समुदाय है। इस समुदाय के कुछ लोग तिब्बत के पड़ोसी क्षेत्रों में भी बसते हैं, जहाँ चीन का नियंत्रण है, जिसकी सरकार इन्हें मिश्मी लोगों के साथ सामूहिक रूप से ल्होबा के नाम से नामांकित करती है। आदी लोग तानी भाषाओं की पूर्वी शाखा की मिसिंग भाषा और बोरी भाषा तथा उसकी पश्चिमी शाखा की बोकर भाषा बोलते हैं।


title: भारतीय ताराभौतिकी संस्थान

text: भारतीय ताराभौतिकी संस्थान (आईआईए, ) भारत का एक प्रमुख अनुसंधान संस्थान है, जो खगोल शास्त्र, ताराभौतिकी एवं संबंधित भौतिकी में शोधकार्य को समर्पित है। इसका मुख्यालय बेंगलूर में है। विज्ञान एवं प्रौद्योगिकी विभाग के अवलंब से संचालित यह संस्थान आज देश में खगोल एवं भौतिकी में शोध एवं शिक्षा का एक प्रमुख केन्द्र बन गया है। संस्थान की प्रमुख प्रेक्षण सुविधायें कोडैकनाल, कावलूर, गौरीबिदनूर एवं हान्ले में स्थापित हैं।


title: भारतीय ताराभौतिकी संस्थान

text: इसका उद्गम मद्रास (चेन्नै) में 1786 में स्थापित की गई एक निजी वेधशाला से जुड़ा है, जो वर्ष 1792 में नुंगम्बाकम में मद्रास वेधशाला के रूप में कार्यशील हुई। वर्ष 1899 में इस वेधशाला को कोडैकनाल में स्थानांतरित किया गया। 1971 में कोडैकनाल वेधशाला ने एक स्वायत्त संस्था भारतीय ताराभौतिकी संस्थान का रूप ले लिया। संस्थान का मुख्यालय कोरमंगला, बेंगलूर में अपने नए परिसर में वर्ष 1975 में स्थानांतरित हो गया।


title: भारतीय ताराभौतिकी संस्थान

text: एक शताब्दी से भी अधिक समय से कोडैकनाल वेधशाला प्रेक्षणात्मक सौर एवं वायुमंडलीय भौतिकी में सक्रियता का मुख्य केन्द्र रही है। कावलूर स्थित वेणुबप्पू वेधशाला 1960 के दशक से रात्रिकालीन खगोल की मुख्य प्रकाशिक वेधशाला रही है। यहां अनेक दूरदर्शी कार्यशील हैं जिनमें प्रमुख हैं - 2.34 मीटर वेणुबप्पू दूरदर्शी। गौरीबिदनूर रेडियो वेधशाला में एक डेकामीटर तरंग रेडियो दूरदर्शी विन्यास एवं रेडियो होलियोग्राफ स्थापित है।


title: भारतीय ताराभौतिकी संस्थान

text: दक्षिण पूर्व लद्दाख के हान्ले नामक स्थान में स्थापित की गई नई उच्च उत्तुंग भारतीय खगोल वेधशाला ने संस्थान की रात्रिकालीन खगोल संबंधी सुविधाओं में वृद्धि की है। यहां वर्ष 2001 से 2 मीटर व्यास का हिमालयन चंद्रा दूरदर्शी कार्यरत है। सात इकाइयों वाला एक उत्तुंग गामा किरण दूरदर्शी भी हान्ले में हाल ही में स्थापित किया गया है।


title: भारतीय ताराभौतिकी संस्थान

text: बेंगलूर परिसर में एक विशाल पुस्तकालय, संगणक केन्द्र, भौतिकी एवं इलेक्ट्रॉनिकी प्रयोगशालायें, प्रकाशिकी तथा यांत्रिक कार्यशालायें विद्यमान हैं जो संस्थान के सक्रिय उपकरण विकास कार्यक्रम को ठोस अवलंब देती है।


title: भारतीय ताराभौतिकी संस्थान

text: माउंट आबू आईआर वेधशाला, गुरुशिखर के पास, माउंट आबू राजस्थान में स्थित है। प्रकाशिक और आईआर वेधशाला की स्थापना और अवरक्त और प्रकाशिक खगोल विज्ञान कार्यक्रम की शुरुआत के विचार को पीआरएल द्वारा 1970 के दशक के दौरान प्रस्तुत किया गया था। खगोलीय साइट की उपयुक्तता के लिए कई स्थानों के सर्वेक्षण के बाद, राजस्थान में माउंट आबू में अरावली पर्वतमाला की सबसे ऊंची चोटी, गुरुशिखर को सबसे उपयुक्त पाया गया, जिसका कारण यहां कम जल वाष्प का होना, काफी अच्छी दृश्यता के साथ 220 से अधिक अवलोकनीय रातें और पीआरएल, अहमदाबाद से साइट की दूरी (240 कि.मी.) होना था।इस साइट के विकास की जिम्मेदारी इसरो को दी गई जिसमें एप्रोच सड़क का निर्माण, दूरबीन का निर्माण और अन्य सुविधाओं, दूरबीन माउंट और गुंबद का निर्माण आदि शामिल था। पूरी वेधशाला का डिजाइन और विकास देश में ही किया गया था। दूरबीन नियंत्रण सहित दूरबीन ड्राइव, माउंट और अन्य सहायक प्रणालियों का डिजाइन शार केंद्र द्वारा किया गया था जिसने चेन्नई में निर्माण कार्य की देखरेख भी की थी। दर्पण निर्माण, चमकाने और अन्य प्रकाशिकी की जिम्मेदारी भारतीय खगोल भौतिकी संस्थान, बेंगलूरु की थी। खगोलीय प्रेक्षण का एक सबसे महत्वपूर्ण घटक, सभी बैक-एंड उपकरणों को वेधशाला की स्थापना के साथ-साथ विकसित किया गया था। यह ध्यान देने योग्य है कि उन प्रारंभिक उपकरणों में से कुछ अभी भी कार्य कर रहे हैं और नई पीढ़ी के उपकरणों के साथ प्रतिस्पर्धा कर रहे हैं। अल्फा ऐरिटस तारे की "पहली प्रकाश" छवि 19 नवम्बर 1994 को 1.2 मीटर दूरबीन से प्राप्त की गई थी जो उसकी प्रकाशिकी की उत्कृष्ट गुणवत्ता को प्रमाणित करता है। इस वेधशाला का नियमित संचालन 7 दिसंबर, 1994 को आईआरसी-10557 (v एक्वेरी) के चंद्र उपगूहन अध्ययन के तुरंत बाद शुरू हो गया था। इन वर्षों में इसने खगोल विज्ञान और खगोल भौतिकी संकाय के वैज्ञानिक कार्यक्रमों की अवलोकन आवश्यकताओं को पूरा किया है। इन अनुसंधान कार्यक्रमों में तारा रचना, तारकीय संरचना और विकास, धूमकेतु, नोवा और बाइनरी सिस्टम, सुपरनोवा, चंद्र उपगूहन अध्ययन और स्टारबर्स्ट और सक्रिय गांगेय नाभिक जैसे पिंडों और घटनाओं की विस्तृत रेंज को कवर किया जाता है। इसमें इमेजिंग प्रकाशमिति, स्पेक्ट्रोस्कोपी और ध्रुवणमापन तकनीकों का इस्तेमाल किया जा रहा है। MIRO से किए गए अवलोकनों से प्राप्त खगोलीय डेटा से अब तक 150 से अधिक समकक्ष समीक्षित अनुसंधान प्रकाशन प्रकाशित हुए हैं। MIRO में साधारण खगोलीय सुविधाओं को देखते हुए यह एक महत्वपूर्ण उपलब्धि है। वेधशाला एक बड़े, 2.5 मीटर दूरबीन प्राप्त करने की प्रक्रिया में है जिससे इसके वैज्ञानिक कार्यक्रमों को काफी बढ़ावा मिलेगा।


title: भारतीय ताराभौतिकी संस्थान

text: MIRO के १.२ मीटर आईआर दूरबीन को इसरो के शार केंद्र द्वारा डिजाइन और निर्मित किया गया था। यह दूरबीन एक भूमध्यरेखीय शूल माउंट पर स्थित है। सभी मूल इलेक्ट्रॉनिक्स हाल ही में पीआरएल के इंजीनियरों द्वारा बदल दिए गए हैं और इलेक्ट्रॉनिक्स और नियंत्रण/ड्राइव सिस्टम के वर्तमान संस्करण लिनक्स पीसी द्वारा नियंत्रित किया जाता है। इस सॉफ्टवेयर को भी पीआरएल में ही विकसित किया गया था। सामान्य 'नक्षत्र' ट्रैकिंग के अलावा, धूमकेतुओं और क्षुद्रग्रहों जैसे तेजी से घूमने वाले पिंडों के लिए गैर नक्षत्र दर पर नज़र रखना संभव है।


title: भारतीय ताराभौतिकी संस्थान

text: MIRO वेधशाला में "परिवर्तनशीलता अध्ययन के लिए स्वचालित दूरबीन" या ATVS एक नव स्थापित अवलोकन सुविधा है। यह प्लेनवेव इंस्ट्रुमेंट्स प्राइवेट लिमिटेड द्वारा प्रदान CDK20 प्रणाली है। प्लेनवेव इंस्ट्रुमेंट्स CDK20 एक 20 इंच (०.५मीटर) f/6.8 संवर्धित डेल-किर्खम एस्ट्रोग्राफ दूरबीन है। ATVS पूरी तरह से स्वचालित रोबोट दूरबीन है और इसलिए पीआरएल नेटवर्क में कहीं से भी संचालित किया जा सकता है। बैकएंड उपकरणों के अलावा, ATVs प्रणाली में बोल्टवुड बादल सेंसर, आल स्काई कैमरा, शटर ड्राइव और नियंत्रण प्रणाली, और गुंबद ड्राइव और रोबोट ऑपरेशन में समन्वय करने वाले नियंत्रण प्रणाली सहायक उपकरण शामिल हैं। ATVS प्रणाली के विभिन्न घटकों के संचालन के लिए ड्राइवर पीआरएल में विकसित किए गए हैं।


title: बेशरम (२०१३ फ़िल्म)

text: बेशर्म अभिनव कश्यप द्वारा निर्देशित २०१३ में प्रदर्शित बॉलीवुड की रोमांटिक एक्शन हास्य फ़िल्म है। रणबीर कपूर 'बेशर्म' में सेल्यूलाइड में वापस आ रहे हैं जिसमें उनके साथ पल्लवी शारदा ने अभिनय किया है और 2 अक्टूबर 2013 को जारी की गयी।


title: बेशरम (२०१३ फ़िल्म)

text: बबली (रणबीर कपूर) अल्पकालिक कार चोर है। उसका मंत्र "ना सम्मान का मोह, ना अपमान का भय" है। बबली को तारा (पल्लवी शारदा) से प्यार हो जाता है लेकिन वह उसकी तरह नहीं है। बबली का पिछा इन्सपेक्टर चुलबुल चौटाला (ऋषि कपूर) और उसकी पत्नी, हैड कांस्टेबल बुलबुल चौटाला (नीतू कपूर) कर रहे हैं।


title: बेशरम (२०१३ फ़िल्म)

text: तारा बबली के लिए दुवा करती है कि वह बदल जाये और एक अच्छा आदमी बन जाये लेकिन वो आसानी से बबली की जिन्दगी में नहीं आती है।


title: बेशरम (२०१३ फ़िल्म)

text: फ़िल्म बेशर्म का संगीत ललित-पण्डित ने तैयार किया है और गीत राजीव बार्नवाल, निखत खान और हिमांशु किशन मेहरा के हैं जो 14 अगस्त 2013 को जारी किया गया और 26 अगस्त 2013 को सीडी और एमपी3 साइटों पर जारी किया। गाना "लव की घण्टी" पहले ही एकल गीत के रूप में एमपी3 साइटों पर जारी किया गया। बाद में फ़िल्म का आधिकारिक संगीत टी-सिरिज की वेबसाइट पर जारी किया गया।


title: बेशरम (२०१३ फ़िल्म)

text: "बेशर्म" को समालोचकों से मिली जुली प्रतिक्रिया मिली। टाईम्स ऑफ़ इण्डिया पर मधुरीता मुखर्जी ने इसे 5 में से 3.5 सितारे देते हुए लिखा कि निर्देशक "ने अनुभव किया कि मनोरंजन की शक्ति निरे ३क (क को कपूर पढें) पर निर्भर करती है।" बॉलीवुड हंगामा के तरण आदर्श फ़िल्म को 5 में से केवल 1.5 सितारे देते हुए लिखते हैं कि फिल्म "चमकने वाली सभी वस्तुएँ सोना नहीं होती' कहावत को पूर्णत सिद्ध करती है। फ़िल्म पूर्णतया निराशाजनक है।" कोईमोई के मोहर बसु ने फ़िल्म को 5 में से 2.5 सितारे देते हुए लिखा है कि "बेशर्म में बहुत कमिया हैं और इसे देखना पैसे की बर्बादी के अलावा और कुछ नहीं है।"


title: नाना फडनवीस

text: नाना फडनवीस (1741-1800) 'बालाजी जनार्दन भानु' उर्फ 'नाना फडनवीस' का जन्म सतारा में हुआ था। यह चतुर राजनीतिज्ञ तथा देशभक्त था और इसमें व्यावहारिक ज्ञान तथा वास्तविकता की चेतना जागृत थी। इसमें तीन गुण थे - स्वामिभक्ति, स्वाभिमान, तथा स्वदेशाभिमान। इसके जीवन की यही कसौटी है। इसके सामने तीन समस्यएँ थीं; पेशवा पद को स्थिर रखना, मराठा संघ को बनाए रखना, तथा विदेशियों से मराठा राज्य की रक्षा करना। कुशल राजनीतिज्ञ नाना फडनवीस पर मराठा-संघ की नीति के संचालन का भार 1774 से आया। मराठा संघ के घटक सिंधिया, होल्कर, गायकवाड़ तथा भोसले भी थे। इनमें परस्पर द्वेष और कटुता थी और पक्ष और उपपक्ष थे जिनकी प्रेरणा से अनेक षड्यंत्र, विप्लव, विश्वासघात आदि घृणित कार्य करवाए जा रहे थे। अत: नाना फडनवीस को बड़ी दूरदर्शिता एवं कूटनीतिज्ञता से संघ का कार्य चलाना पड़ा और राज्य के अंदर सुव्यवस्था लाने का भार भी उसपर आ पड़ा। सभी सरदार पेशवा को अपना नेता मानते थे। परंतु पानीपत की तीसरी लड़ाई (1761) के बाद पेशवा का नियंत्रण अत्यंत शिथिल होने लगा था। साथ ही पेशवा के उत्तराधिकार के संबंध में मतभेद और आपसी षड्यंत्र भी चल रहे थे। अत: नाना को दो समस्याओं का हल एक साथ ही करना था। अत: अपने स्वाभिमान की रक्षा करते हुए नाना ने पेशवा की, तथा मराठाराज्य की रक्षा की, तथा मराठा संघ को विछिन्न होने से बचाया। अंग्रेज अपने साम्राज्य को बढ़ाना चाहते थे परंतु नाना ने वर्षानुवर्ष युद्ध करके मराठों के शत्रु अंग्रेजों से पेशवा का साष्टी के अतिरिक्त पूराराज्य जीत लिया। इस प्रकार नाना ने अंग्रेजों की बढ़ती हुई शक्ति को रोका और संघ को विच्छिन्न होने से बचाया। परन्तु नाना की मृत्यु के बाद ही मराठा संघ का अंत हुआ। लार्ड वेलजली के नाना के संबंध के शब्द स्मरणीय हैं। "नाना फडनवीस केवल एक योग्य मंत्री ही नहीं था, किंतु वह ईमानदार तथा उच्च आदर्शों से प्रेरित था। उसने अपना पूरा जीवन राज्य के कल्याण के लिए तथा अपने अधिकारियों की कल्याणकामना के लिए उत्सर्ग किया"।


title: इब्न रश्द

text: इब्न रश्द, (अंग्रेजी में -"Averroes") लैटिन भाषा में आवेररोस (पूरा नाम :अबू इ-वालिद मुहम्मद इब्न ' अहमद इब्न रुस्द) को इस नाम से पुकारा जाता है। एक एंडलुसियन दार्शनिक और विचारक थे जिन्होंने दर्शन, धर्मशास्त्र, चिकित्सा, खगोल विज्ञान, भौतिकी, इस्लामी न्यायशास्त्र और कानून, और भाषाविज्ञान सहित विभिन्न विषयों पर भी लिखा था। उनके दार्शनिक कार्यों में अरिस्टोटल पर कई टिप्पणियां शामिल थीं, जिसके लिए उन्हें पश्चिम में द कमेंटेटर के रूप में जाना जाता था। उन्होंने अलमोहाद खिलाफत के लिए एक न्यायाधीश और एक अदालत चिकित्सक के रूप में भी कार्य किया।


title: इब्न रश्द

text: अरिस्टोटेलियनवाद के एक मजबूत समर्थक, इन्होंने अरिस्तोटल की मूल शिक्षाओं के रूप में जो कुछ देखा और लिखा, उसे बहाल करने का प्रयास किया, जो पिछले मुस्लिम विचारकों, जैसे अल-फरबी और एविसेना की नियोप्लाटोनिस्ट प्रवृत्तियों का विरोध करता था। उन्होंने अल-गजली जैसे अशारी धर्मशास्त्रियों की आलोचना के खिलाफ दर्शन की खोज का भी बचाव किया। उन्होंने तर्क दिया कि इस्लाम में दर्शन केवल स्वीकार्य नहीं था, बल्कि कुछ अभिजात वर्गों के बीच भी अनिवार्य था। उन्होंने यह भी तर्क दिया कि यदि बाइबल का पाठ कारण और दर्शन के आधार पर निष्कर्ष निकालने के लिए प्रकट हुआ, तो पाठ को रूपक रूप से व्याख्या किया जाना चाहिए। आखिरकार, इस्लामी दुनिया में उनकी विरासत भौगोलिक और बौद्धिक कारणों के लिए अहम थी।


title: इब्न रश्द

text: पश्चिम में वह अरिस्टोटल पर अपनी व्यापक टिप्पणियों के लिए जाने जाते थे, जिसका व्यापक रूप से लैटिन और हिब्रू में अनुवाद किया गया था। उनके काम के अनुवादों ने अरिस्टोटल और ग्रीक विचारकों में सामान्य रूप से पश्चिमी यूरोपीय रुचि को पढ़ा, अध्ययन का एक क्षेत्र जिसे आम तौर पर रोमन साम्राज्य के पतन के बाद त्याग दिया गया था। उनके विचारों ने लैटिन ईसाईजगत में विवाद पैदा किए। उन्होंने एवरोइज्म नामक उनके बारे में एक दार्शनिक आंदोलन शुरू किया। 1270 और 1277 ईस्वी में कैथोलिक चर्च द्वारा उनके कार्यों की भी निंदा की गई थी। हालांकि थॉमस एक्विनास द्वारा निंदा और निरंतर आलोचना से कमजोर, लैटिन एवररोइज्म ने सोलहवीं शताब्दी तक अनुयायियों को आकर्षित करना जारी रखा।


title: इब्न रश्द

text: इब्न रश्द का पूर्ण, लिप्यंतरित अरबी नाम "अबु एल-वालिद मुहम्मद इब्न 'अहमद इब्न रश्द" है। "एवररोस" मध्यकालीन नाम के स्पैनिश उच्चारण से व्युत्पन्न "इब्न रश्ड" का मध्ययुगीन लैटिन रूप है, जिसमें "इब्न" "अबन" या "ऐवन" बन जाता है।. लैटिनाइज्ड नाम को कुछ उदाहरणों में "एवररोस", "एवररोएस" या "एवररोस" के रूप में भी लिखा जाता है, जिसमें अलग-अलग उच्चारण होते हैं कि "ओ" और "ई" अलग स्वर हैं। नाम के अन्य रूपों में शामिल हैं: "इबिन-रोस-डिन", "फिलीस रोसाडीस", "इब्न-रसीद", "बेन-रक्सिड", "इब्न-रशचोड", "डेन-रेसचड", "अबेन-रसाद", "अबेन-रस्ड", "एबेन-रस्ट", "एवेनरोस्डी", "एववेरीज़", "एडवरॉयज़", "बेनरोइस्ट", "एवेंरोथ" और "एवररोस्टा"।.


title: इब्न रश्द

text: मुहम्मद इब्न अहमद इब्न मुहम्मद इब्न रश्द का जन्म कॉर्डोबा में 1126 ईस्वी में एक विद्धान परिवार में हुआ था। उनके दादा, अबू अल-वालिद मुहम्मद (1126) कॉर्डोबा के मुख्य न्यायाधीश (कदी) के साथ-साथ अल्मोराविड्स के तहत कॉर्डोबा की महान मस्जिद के इमाम थे।


title: इब्न रश्द

text: इब्न रश्द की शिक्षा उनके पारंपरिक जीवनीकारों के अनुसार, "उत्कृष्ट" थी, हदीस (पैगंबर हज़रत मुहम्मद सहाब की परंपराओं), फिकह (न्यायशास्र), दवा और धर्मशास्त्र में अध्ययन के साथ शुरू हुई थी। इन्होंने अल-हाफिज अबू मुहम्मद इब्न के तहत मालिकी न्यायशास्त्र को सीखा रिजक, और हदीस अपने दादा के छात्र इब्न बाशकुवाल के साथ। इनके पिता ने उन्हें न्यायशास्त्र के बारे में भी सिखाया, जिसमें इमाम मलिक के विशालकाय मुवट्टा शामिल थे। इन्होंने अबू जाफर जारिम अल-ताजैल के से चिकित्सा का अध्ययन किया , जिन्होंने शायद उन्हें दर्शन भी सिखाया।


title: इब्न रश्द

text: खगोल विज्ञान में अपनी पढ़ाई के बारे में, इब्न रश्द ने दार्शनिक आधार पर टॉल्मैमिक प्रणाली की आलोचना करते हुए एवेनस और इब्न तुफेल का पालन किया उन्होंने ब्रह्मांड के सख्ती से केंद्रित मॉडल के लिए तर्क दिया और अरिस्टोटेलियन सिद्धांतों पर आधारित एक नई प्रणाली तैयार करने के लिए प्रयास किया। एवररोस ने सनस्पॉट्स को भी समझाया और चंद्रमा के अपारदर्शी रंगों के बारे में एक वैज्ञानिक तर्क दिया, जिसमें उन्होंने तर्क दिया कि चंद्रमा में कुछ हिस्से हैं जो दूसरों की तुलना में मोटे हैं, मोटे हिस्सों को पतले हिस्सों की तुलना में सूर्य से अधिक प्रकाश प्राप्त होता है।


title: हिंदू पर्सनल लॉ

text: हिंदू पर्सनल लॉ (हिंदू स्वीय विधि) का तात्पर्य है - हिंदुओं के मामलों में लागू होने वाले क़ानून।ये क़ानून भारत में औपनिवेशिक काल (ब्रिटिश राज) के दौरान लागू किए गए। ये क़ानून एंग्लो-हिंदू कानून से प्रारंभ होकर तब तक लागू रहे जब तक स्वतंत्रता के पश्चात् आधुनिक हिंदू विधि लागू नहीं हो गई। इस संबन्ध में अंग्रेज़ों को भारत के विविध समुदायों पर लागू वाला कोई एक समान सिद्धांत नहीं मिला और न ही ऐसा कोई पोप या शंकराचार्य मिला जिसके कानून या आदेश पूरे देश में लागू होते हों। एक ही मामले पर पंडितों की भिन्न-भिन्न राय होने के कारण, ईस्ट इंडिया कंपनी ने अपनी सहायता के लिए पण्डितों को प्रशिक्षित करना प्रारंभ किया। फलस्वरूप बनारस और कलकत्ता में एक संस्कृत कॉलेज की स्थापना की गई ताकि अंग्रेज़ों को भारतीय कानूनों के संबन्ध में एक निश्चित अन्दाज़ा मिल सके। प्रणाली। यहीं से हिंदू पर्सनल लॉ की शुरुआत हुई। सही रूप से इसकि शुरुआत तब हुई जब 1772 में वारेन हेस्टिंग्स ने विवाह, तलाक, विरासत और उत्तराधिकार के चार मत्वपूर्ण दीवानी मामलों में हिंदू शास्त्रों में उल्लिखित विधि के एक डाइजेस्ट को संकलित करने के लिए बंगाल के दस ब्राह्मण विद्वानों को नियुक्त किया। हिंदू पर्सनल लॉ में समय के साथ महत्वपूर्ण सुधार हुए और साथ ही ये पूरे भारत में सामाजिक और राजनीतिक विवाद के कारण भी बने।


title: हिंदू पर्सनल लॉ

text: एंग्लो-हिंदू कानून के निर्माण से शुरू होने हिंदू पर्सनल लॉ के कारण हिंदू समाज और मठों में प्रत्येक स्तर पर व्यापक परिवर्तन हुए और विवादों और दीवानी मुक़दमों की शुरुआत हो गई । 1860 और 1940 के बीच, एंग्लो-हिंदू कानून में उत्तराधिकार के मुद्दे ने सन्यासियों द्वारा संचालित संस्थानों में संपत्ति के स्वामित्व और विभाजन के कानूनी मुद्दों को जन्म दिया। बीसवीं सदी के प्रारंभिक वर्ष इस बात के साक्षी रहे हैं कि सन्यासियों द्वारा संचालित संस्थानों ने औपनिवेशिक अदालतों में लड़े गए संपत्ति सम्बंधी वादों के माध्यम से अपनी वंशावली को दुरुस्त करने की मांग की, जिसके फलस्वरूप ऐसे कुछ संस्थानों से महिलाओं और बच्चों को सफलतापूर्वक अलग कर दिया गया।


title: विले पार्ले

text: विले पार्ले (Vile Parle) भारत के महाराष्ट्र राज्य के मुम्बई नगर के पश्चिम भाग में स्थित एक उपनगर है। प्रशासनिक दृष्टि से यह मुम्बई उपनगरीय ज़िले में स्थित है। प्रसिद्ध पार्ले-जी बिस्कुट का नाम इसी स्थान पर पड़ा है, क्योंकि यहाँ उसकी पहली फैक्ट्री थी।


title: दैवज्ञ ब्राह्मण

text: दैवज्ञ भारत के अधिकांशतः पश्चिमी तट का एक कोंकणी लोग हैं और कोंकण के मूल निवासी सुनार हिंदू जाति हैं, जो मुख्य रूप से गोवा और दमन, केनरा (तटीय कर्नाटक), तटीय महाराष्ट्र और केरल में रहते हैं।। दैवज्ञ प्राय गोवा, तटीय कर्नाटक, तथा तटीय महाराष्ट्र के निवासी हैं। इन क्षेत्रो में इन्हें 'शेट' कहा जाता है, जो 'श्रेष्ठ' या 'श्रेष्ठिन्' का अपभ्रंश है।


title: राज किशोर तिवारी

text: राज किशोर तिवारी,भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के जौनपुर जिले के 256 - मडियाहूं विधान सभा निर्वाचन क्षेत्र से कांग्रेस की ओर से चुनाव में भाग लिया।


title: फ़्रान्सीसी पॉलिनेशिया

text: फ़्रान्सीसी पोलीनेशिया (फ़्रान्सीसी: Polynésie française, ताहितियन: Pōrīnetia Farāni) दक्षिणी प्रशांत महासागर में स्थित एक फ्रांसीसी प्रवासी क्षेत्र है। यह पोलीनेशियन द्वीपों के कई समूहों से मिलकर बना है, इनमें से सोसायटी द्वीप समूह में स्थित ताहिति द्वीप ज्यादा प्रसिद्ध है, जहां क्षेत्र की सबसे अधिक आबादी और क्षेत्र की राजधानी स्थित है।


title: प्रमेयिका

text: गणित में प्रमेयिका (lemma) ऐसे कथन को कहते हैं जो सिद्ध किया जा चुका हो। प्रमेयिकाएँ अन्य 'बड़े परिणामों' की सिद्धि के लिये सीढ़ी का काम करतीं हैं।


title: प्रमेयिका

text: गणित के अनेकानेक परिणाम "प्रमेयिका" कहे जाते हैं। किन्तु प्रमेय और प्रमेयिका में कोई औपचारिक (formal) या प्रामाणिक अन्तर नहीं है बल्कि केवल परम्परा और प्रयोग के आधार पर ही कोई कथन प्रमेय या प्रमेयिका के नाम से प्रचलित हो जाता है।


title: भारत-प्रशान्त

text: भारत-प्रशान्त (अङ्ग्रेज़ी: इण्डो-पैसिफ़िक, Indo-Pacific), जिसे भारत-पश्चिम प्रशान्त अथवा हिन्द-प्रशान्त क्षेत्र कहा जाता है, एक जैवभूगोलिक क्षेत्र है भारतीय महासागर का उष्णकटिबन्धीय जलक्षेत्र एवं पश्चिम-मध्य प्रशान्त महासागर सम्मिलित है। यह अफ़्रीका महाद्वीप के पूर्वी तट से अमेरिकी महाद्वीपों के पश्चिमी तट एवं भारत गणराज्य के प्रायद्वीप जलक्षेत्र से ऑस्ट्रेलिया राष्ट्रमण्डल के उत्तरी तट तक विस्तृत है। इस क्षेत्र में विश्व समुद्र का ६५% एवं विश्व भूभाग का २५% क्षेत्र है।


title: भारत-प्रशान्त

text: यह शब्द विशेष रूप से समुद्री जीवविज्ञान ,मत्स्यविज्ञान एवं अन्य समक्षेत्रों में उपयोगी है, क्योंकि कई समुद्री आवास मेडागास्कर से जापान एवं ओशिनिया से लगातार जुड़े हुए हैं, एवं प्रजातियाँ उस सीमा पर होती हैं, किन्तु अटलाण्टिक महासागर में नहीं पाई जाती हैं ।


title: भारत-प्रशान्त

text: यह क्षेत्र उच्च प्रजातियों से समृद्ध है, दुनिया की सबसे अधिक प्रजाति समृद्धि इसके मूँगा त्रिभुज में पाई जाती है, एवं इस क्षेत्र की सभी दिशाओं में प्रजातियों की समृद्धि में कमी का एक उल्लेखनीय ढाल है। इस क्षेत्र में मछलियों की ३००० से अधिक प्रजातियां शामिल हैं, जबकि अगले सबसे समृद्ध समुद्री क्षेत्र, पश्चिमी अटलाण्टिक में लगभग १२०० एवं पश्चिमी अटलाण्टिक में लगभग ५० प्रजातियों की अपेक्षा में चट्टान  निर्माता मूँगों की लगभग ५०० प्रजातियाँ सम्मिलित हैं।


title: भारत-प्रशान्त

text: यह शब्द पहली बार समुद्र विज्ञान और भू-राजनीति में साहित्यिक उपयोग में आया था । "भारत-प्रशान्त" अवधारणा वाइमर गणराज्य में प्रसारित हुई , एवं प्रथम एवं द्वितीय औपनिवेशिक महायुद्धों के मध्यान्तराल में जापान में फैल गई। जर्मन राजनीतिक समुद्र विज्ञानियों ने "यूरो-अमेरिका" के विरुद्ध जर्मन मित्रों के रूप में, एक "भारत-प्रशान्त" की कल्पना की, जिसमें उपनिवेशवाद विरोधी भारत और गणराज्यवादी चीन सम्मिलित थे। सामान्यतः २००० के दशक के उत्तरार्ध एवं विशेषतया २०१० के दशक से, "भारत-प्रशान्त" शब्द का उपयोग भू-राजनीतिक प्रवचन में तीव्रता से किया गया है। इसका चतुर्भुज सुरक्षा संवाद (क्वाड) के साथ एक "सहजीवी सम्बद्धता" भी है, जो भारत, ऑस्ट्रेलिया, जापान, एवं सं० रा० के बीच एक अनौपचारिक समूह है। यह तर्क दिया गया है कि अवधारणा लोकप्रिय "मानसिक मानचित्रों" में बदलाव ला सकती है कि दुनिया को रणनीतिक दृष्टि से कैसे समझा जाता है।


title: भारत-प्रशान्त

text: भारत-प्रशान्त क्षेत्र में विश्व की आधी से अधिक जनसँख्या रहती है एवं सम्पूर्ण भारत-प्रशान्त क्षेत्र की अर्थव्यवस्था वैश्विक अर्थव्यवस्था का दो-तिहाई हिस्सा है। वैश्विक अग्निशक्ति सूचकाँक के अनुसार विश्व के सात सर्वाधिक शक्तिशाली देश (संयुक्त राज्य अमेरिका, रूसी महासङ्घ, चीन जनवादी गणराज्य, भारत गणराज्य, जापान, दक्षिण कोरिया एवं फ़्रांसीसी गणराज्य) भारत-प्रशान्त क्षेत्र में प्रत्यक्षः हत्त्वपूर्ण हितधारक हैं।


title: कुलीन ब्राह्मण

text: कुलीन ब्राह्मण भारत के बंगाल राज्य में रहने वाले एक ब्राह्मण समुदाय हैं जो सर्वश्रेष्ठ ब्राह्मणों में गिने जाते हैं और यह कुलीन ब्राह्मण सिर्फ बंगाल में पाए जाते हैं और पूरे भारत में सर्वश्रेष्ठ ब्राह्मणों में गीने जाते हैं।


title: कुलीन ब्राह्मण

text: बौद्ध पाल वंश के बाद, एक हिंदू राजा, आदिसुरा पांच ब्राह्मणों और उनके पांच परिचारकों को कन्नौज से लाया था, उनका उद्देश्य ब्राह्मणों के लिए पहले से ही उस क्षेत्र में शिक्षा प्रदान करना था, जिसे वे अज्ञानी मानते थे, और पारंपरिक रूढ़िवादी ब्राह्मणवादी हिंदू धर्म को पुनर्जीवित करते थे। इस किंवदंती के कई खाते मौजूद हैं. परंपरा यह कहकर जारी रहती है कि ये अधूरे बस गए और प्रत्येक एक कबीले का संस्थापक बन गया।


title: कुलीन ब्राह्मण

text: पाँच ब्राह्मण वंश, जो बाद में मुखर्जी, चटर्जी, बनर्जी, गांगुली और भट्टाचार्जी के रूप मैं जाना जाता है, प्रत्येक को 'कुलिना' ("श्रेष्ठ") के रूप में नामित किया गया था ताकि उन्हें अधिक स्थापित स्थानीय ब्राह्मणों से अलग किया जा सके।


title: २८ अगस्त

text: 28 अगस्त ग्रेगोरी कैलंडर के अनुसार वर्ष का 240वॉ (लीप वर्ष में 241 वॉ) दिन है। साल में अभी और 125 दिन बाकी है।


title: गति (धर्म)

text: नरक, तिर्यंच, मानुष और देव लोक में बँटे संसार के व्यवस्थापक आठ कर्म हैं। अनंत ज्ञान, दर्शन, सुख और वीर्य के पुंजीभूत इस आत्मा की श्रद्धा, ज्ञान, आदि का जिस प्रकार ज्ञानावरणी, दर्शनावरणी कर्म विरूप करते हैं, उसी प्रकार छठा (नाम) कर्म विविध शरीरों का निर्माण कराता है और आत्मा के अनेक (मनुष्य, देव आदि) नाम रखता है। नामकर्म के प्रथम भेद का नाम गति है। यत: गति नामकर्म जीवों को अनेक रंगभूमियों पर चलाता है अतएव इसे गति कहते हैं (पंचसंग्रहगाथा, ५९)।


title: रामदुलारे त्रिवेदी

text: रामदुलारे त्रिवेदी (जन्म: 1902, मृत्यु: 1975) संयुक्त राज्य आगरा व अवध (वर्तमान उत्तर प्रदेश) के एक प्रमुख क्रान्तिकारी थे। उन्होंने असहयोग आन्दोलन में भाग लिया था जिसके कारण उन्हें छ: महीने के कठोर कारावास की सज़ा काटनी पड़ी। जेल से छूटकर आये तो राम प्रसाद 'बिस्मिल' द्वारा गठित हिन्दुस्तान रिपब्लिकन ऐसोसिएशन के सक्रिय सदस्य बन गये। वे एक सच्चे स्वतन्त्रता सेनानी थे। उन्हें काकोरी काण्ड में केवल पाँच वर्ष के सश्रम कारावास का दण्ड मिला था। स्वतन्त्र भारत में उनका देहान्त 11 मई 1975 को कानपुर में हुआ। 1921 से 1945 तक कई बार जेल गये किन्तु स्वर नहीं बदला। "प्रताप" और "टंकार" जैसे दो दो साप्ताहिक समाचार पत्रों का सम्पादन किया। त्रिवेदी जी ने कुछ पुस्तकें भी लिखी थीं जिनमें उल्लेखनीय थी-"काकोरी के दिलजले" जो 1939 में छपते ही ज़ब्त हो गयी। उनकी यह पुस्तक इतिहास का एक दुर्लभ दस्तावेज़ है।


title: गति (धर्म)

text: १. जो शरीर (द्रव्य), निवास (क्षेत्र), काल और आत्मरूप (भाव) से न स्वयं प्रसन्न रहें और न दूसरों को प्रसन्न रहने दें उन्हें नारकी कहते हैं। इनके लोक (पाताल) को नरक कहते है।


title: रामदुलारे त्रिवेदी

text: राम दुलारे त्रिवेदी का जन्म उन्नाव जिले के करनाई पुर गाँव में 1902 के मार्च महीने में हुआ था। बचपन में पिता गुजर गये। परिवार में विधवा माँ और एक छोटा भाई था। गणेशशंकर विद्यार्थी ने उन्हें कानपुर में स्काउट मास्टर की नौकरी दिला दी। नई नई नौकरी लगी थी कि 1921 में असहयोग आन्दोलन शुरू हो गया। उन्होंने एक स्वयंसेवक की हैसियत से उसमें शिरकत की और पीलीभीत में गिरफ्तार कर लिये गये। सज़ा हुई और बरेली जेल भेज दिये गये। वहाँ उनकी मुलाकात रोशन सिंह से हुई जो उस समय शाहजहाँपुर के सक्रिय सदस्य के रूप में पहले से ही सज़ा काट रहे थे। जेल में इन्हें चक्की पीसने को दी गयी तो जेलर से भिड़ गये जिसके कारण बड़ी मार पड़ी किन्तु चक्की नहीं पीसी। जेल की पुलिस द्वारा भयंकर यातनायें दी गयीं किन्तु वे एक ही उत्तर देते रहे - "चक्की औरतें पीसती हैं, मर्द नहीं।" आखिरकार तन्हाई की कोठरी में डाल दिया गया।


title: गति (धर्म)

text: २- जिनके मन -वचन-कार्य ऋजु (सीधे) न हों, जो आहारादि संज्ञाओें के अधीन हों, अज्ञानी हों अतएव पापलीन हों उन्हें तिर्यच कहते हैं।


title: रामदुलारे त्रिवेदी

text: 1924 में स्थापित हिन्दुस्तान रिपब्लिकन ऐसोसिएशन के सदस्यों में त्रिवेदी जी का प्रमुख योगदान था। यही संस्था बाद में हिन्दुस्तान सोशलिस्ट रिपब्लिकन ऐसोसिएशन में तब्दील हो गयी। उन्हें क्रान्तिकारी गतिविधियों में भाग लेने के कारण गिरफ्तार किया गया। काकोरी काण्ड के मुकदमे के फैसले में उन्हें 1926 में केवल पाँच वर्ष की सजा ही सुनायी गयी क्योंकि उनके खिलाफ़ पुलिस कोई पुख्ता सबूत नहीं जुटा सकी।


title: गति (धर्म)

text: ३- जो मन से भला बुरा सोचें, कुशल विवेकी हों, सबसे अधिक मन का उपयोग करते हों तथा मनुष्य की परंपरा में हों उन्हें मनुष्य कहते हैं।


title: रामदुलारे त्रिवेदी

text: जेल से छूटकर आने के बाद उन्होंने पहले प्रताप में काम किया फ़िर अपना अखबार टंकार निकाला। आजीवन खादी के अतिरिक्त उन्होंने नं तो कोई अन्य वस्त्र पहना और न ही अपने स्वाभिमान की कीमत पर किसी से कभी समझौता किया।


title: गति (धर्म)

text: ४. जो अणिमा, लघिमा, आदि आठ ऋद्धियों के कारण आनंद से विहार करते हों, भले भावों में मग्न रहते हों तथा जिनके शरीर सदैव सतेज, कांतिमय और वीर्यवान् रहते हों उन्हें देव कहते हैं।


title: रामदुलारे त्रिवेदी

text: त्रिवेदी जी बरेली सेण्ट्रल जेल से छूटकर कानपुर आ गये। कानपुर आने के बाद विवाह किया, दो पुत्रियों को जन्म देने के बाद पत्नी चल बसीं। अपने छोटे भाई के परिवार के साथ रहते हुए पूरा जीवन काट दिया। सरकार के खिलाफ़ लेख लिखने के कारण बार बार किसी न किसी आरोप में जेल जाते रहे। उन्होंने कुछ पुस्तकें भी लिखी थीं जिनमें मुख्य हैं-


title: रामदुलारे त्रिवेदी

text: उनकी पुस्तक "काकोरी के दिलजले" ब्रिटिश राज द्वारा तत्काल ज़ब्त कर ली गयी। जब हिन्दुस्तान आज़ाद हो गया तो यह पुस्तक पुन: प्रकाशित हुई। त्रिवेदी जी को इस बात का बहुत मलाल रहा कि जवाहरलाल नेहरू ने अपनी आत्मकथा "मेरी कहानी" में काकोरी काण्ड के मुकदमें को उल्लेख करने के योग्य ही न समझा जबकि पण्डित नेहरू लखनऊ जेल में क्रान्तिकारियों से सलाह मशविरा करने अक्सर आते थे।


title: इंदु जैन

text: इंदु जैन (८ सितम्बर १९३६ - १३ मई, २०२१) भारत के बड़े मीडिया ग्रुप बेनेट कोलमैन ऐंड कंपनी की चेयरपर्सन और देश की दूसरी महिला अरबपति थीं। वे 11,400 करोड़ रुपए (1.9 बिलियन अमेरिकन डॉलर) की मालकिन है।


title: इंदु जैन

text: फोर्ब्स के मुताबिक, इंदु जैन की कुल संपत्ति 11,400 करोड़ रुपए है। भारत के अरबपतियों में उनका स्थान 29वां है। उनकी शादी स्वर्गीय अशोक कुमार जैन से हुई थी। उनके दो बेटे हैं- समीर और विनीत जैन। इंदु जैन एक अग्रवाल जैन हैं और साहु जैन परिवार ताल्लुक रखती हैं। बेनेट कोलमैन ऐंड कंपनी देश के सबसे बड़े मीडिया ग्रुपों में से एक है। इसकी स्थापना वर्ष 1838 में हुई थी।


title: इंदु जैन

text: बाद में यानी 1948 में रामकृष्ण डालमिया ने कंपनी बेनेट कोलमैन के हाथों बेच दी थी। इस ग्रुप के साथ कई ब्रांड नेम जुड़े हुए हैं। इंदु जैन धर्मार्थ के कार्यों से भी जुड़ी हुईं हैं और धार्मिक कॉलम भी लिखती हैं। महिलाओं के अधिकार को लेकर भी सक्रिय हैं।


title: इंदु जैन

text: भारतीय ज्ञानपीठ फाउंडेशन, जो साहित्य के क्षेत्र में बेहतरीन कार्य करने वाले को ज्ञानपीठ पुरस्कार से नवाजती है, उसकी चेयरपर्सन हैं। उन्होंने वर्ष 2000 में यूनाइटेड नेशन में मिलिनियम वर्ल्ड पीस समिट में भाषण भी दिया था।


title: बिष्णुप्रिया मणिपुरी लोग

text: बिष्णुप्रिया मणिपुरी लोग भारत के मणिपुर तथा असम, त्रिपुरा, बांग्लादेश में के निवासी भारतीय-आर्य लोग हैं। ये लोग विष्णुप्रिया मणिपुरी बोलते हैं जो भारत-आर्य मूल की भाषा है और बांग्ला से भिन्न है। इस भाषा की सबसे बड़ी विशेषता यह है कि यह भाषा इसमें तिब्बती-बर्मी तत्त्वों का सर्वथा अभाव है। बिष्णुप्रिया मणिपुरी लोगों की संस्कृति मैतै लोगों की संस्कृति जैसी ही है, केवल कुछ लोक व्यवहार अलग हैं। बिष्णुप्रिया मणिपुरी धर्म से हिन्दू हैं और यह स्वयं को तॖतीय पाण्डव अर्जुन के व॑शज मानते हैं । इनके पूजापाठ कर्मकांड आदि सभी सामवेद के नियमानुसार होता है और यह चन्दव॑शीय श्रत्रिय है । यह लोग एक ही गोत्र में विवाह नहीं करते हैं । बिष्णुप्रिया मणिपुरी भोजन में चावल , सब्जी , रोटी , दाल , मछली और अ॑डे सामिल करते हैं और इनके समाज में मा॑साहार निषिद्ध है ।


title: दामोदर पंडित

text: दामोदर पण्डित हिन्दी के प्रथम वैयाकरण थे। उनके द्वारा रचित उक्ति-व्यक्ति-प्रकरण हिंदी-व्याकरण का पहला ग्रंथ है। इसका रचना काल १२वीं शती का पूर्वार्द्ध माना जाता है। दामोदर पण्डित बनारस के निवासी थे।


title: मोपा हवाईअड्डा

text: मनोहर अंतर्राष्ट्रीय हवाईअड्डा या मोपा हवाईअड्डा भारत के मोपा के परनेम तालुका में स्थित एक हरित-क्षेत्र हवाईअड्डा है। जीएमआर गोवा अंतर्राष्ट्रीय एयरपोर्ट लिमिटेड (जीजीआईएएल) इस हवाईअड्डे को विकसित करने का काम कर रही है। ₹ 3000 करोड़ मूल्य वाली इस निर्माण परियोजना को चार चरणों में "निर्माण संचालन स्थानान्तरण" मॉडेल मे पूरा किया जायेगा जिसका पहला चरण ₹ 1,500 करोड़ में पूरा हुआ है। इसके 2019-20 के वित्त वर्ष में पूर्ण होने की सम्भावना थी लेकिन कोविड १९ महामारी की वजह से हुए लॉकडाउन और भारतीय उच्चतम न्यायालय के एक आदेश की वजह से जिससे कार्य प्रभावित हो गया। अब यह दिसम्बर २०२२ में जा कर पूर्ण हुआ है। यहाँ उड़ानें जनवरी २०२३ से शुरु होंगी।


title: मोपा हवाईअड्डा

text: यह हवाईअड्डा ४४ लाख लोगों को अपने पहले चरण में और १ करोड़ ३१ लाख लोगों को चौथे चरण के पूर्ण होने तक सेवा देने का लक्ष्य है। यह परियोजना हाइब्रिड मॉडेल पर काम करेगा जिसमें सरकार 30% सब्सिडी और 232 एकड़ भूमि का आवंटन अगले 60 साल तक करेगी।


title: नैहाटी

text: नैहाटी भारत के पूर्वी राज्य पश्चिम बंगाल के उत्तर २४ परगना ज़िले में कोलकता से 48 किमी उत्तर दिशा में स्थित एक नगरपालिका क्षेत्र है। यह भारतीय रेल के बैरकपुर उपमण्डल का एक महत्त्वपूर्ण रेलवे स्टेशन भी है। नैहाटी नगरपालिका भारत की सबसे पुरानी पालिकाओं में से एक है और इसकी स्थापना १८६९ में हुई थी। भारत के राष्ट्रगीत वन्दे मातरम के लेखक बंकिमचन्द्र चट्टोपाध्याय तथा प्रसिद्ध क्वाण्टम रसायनविद डॉ. देबाशीष मुखर्जी की जन्मस्थली है। यह चावल, पटसन, तिलहन आदि स्थानीय उपजों का व्यावसायिक केंद्र है। कागज तथा रंगों के निर्माण के उद्योग यहाँ विकसित थे पर फिलहाल रंग बनाने वाली कंपनी काफी अर्से से बंद पड़ी है। इसके उत्तर में उपनगर गौरीपुर है जो इस क्षेत्र का सबसे पुराना होल सेल मंडी रहा है विशाल कोलकत्ता के अत्यंत समीप होने के कारण यहाँ भी व्यवसाय और उद्योग में उत्तरोत्तर उन्नति की संभावनाएँ हैं।


title: नैहाटी

text: नैहाटी की भौगोलिक स्थिति निर्देशांक पर है। यहां की सागर सतह से औसत ऊंचाई १५ मी.,(४९ फ़ीट) है। इसके निकटवर्ती क्ष्त्रों में उत्तर में गरीफ़ा, हालीशहर एवं बालीभरा, पूर्व में रामपुर, राजेन्द्रपुर, महमूदपुर एवं दोगाछिया हैं। इसके दक्षिण में मदरल तथा पश्चिमी ओर हूगली नदी है। यहां की ९६% जनसंख्या बैरकपुर उपमण्डल (मानचित्र में दर्शित) यहां के शहरी क्षेत्र में रहती है। यहां की जनसंख्या घनत्व १०,९६७ प्रति वर्ग किमी है। इस उपमण्डल में १६ नगरपाळिकाएं तथा २४ जनगणना क्षेत्र हैं।


title: नैहाटी

text: नैहाटी पुलिस स्टेशन बैरकपुर पिलिस आयुक्त के अधीन आता है और इसका अधिकारक्षेत्र नैहाटी नगरपाळिका एवं बैरकपुर सीडी खण्ड तथा बैरकपुर छावनी तक व्याप्त है।


title: नैहाटी

text: नैहाटी में एक उपडाकघर है जिसकी पिन संख्या ७४३१६५ है। यह उत्तर २४ परगना ज़िले में स्थित है। इसी पिन संख्या के अधीन नैहाटी आनन्दबाज़ार तथा पुरानन्दपल्ली भी हैं।


title: नैहाटी

text: उष्णकटिबन्धीय क्षेत्र में स्थित होने के कारण, नैहाटी की जलवायु प्रायः ग्रीष्म ऋतु में उष्ण तथा आर्द्र तथा शीतकाल में शीतल तथा शुष्क रहती है। बंगाल की खाड़ी से आने वाले मेघ यहां वर्षा ऋतु (मॉनसून) में मूसलाधार वर्षा लाते हैं। ग्रीष्मकाल में तापमान अधिकतम ४० डिगरी से. तथा शीतकाळी न्यूनतम ८ डिगरी से. तक जाता है।


title: डॉ॰ अंबेडकर नगर-महू विधानसभा निर्वाचन क्षेत्र

text: डॉ॰ अम्बेडकर नगर-महू (विधानसभा निर्वाचन क्षेत्र) मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है।


text: डॉ अम्बेडकर नगर-महू (निर्वाचन क्षेत्र संख्या 209) इंदौर जिले का एक हिस्सा है और जिले में स्थित 8 विधानसभा निर्वाचन क्षेत्रों में से एक है। हालांकि यह धार लोक सभा निर्वाचन क्षेत्र का एक खंड है।


title: दीपावली मेला

text: नानकमत्ता साहिब ऐतिहासिक महत्व का सिक्खों का सुविख्यात धार्मिक स्थान होने के साथ-साथ यहाँ लगने वाला दीपावली का मेला भी इस क्षेत्र का विशालतम मेला माना जाता है। इसमे 5 से 10 लाख लोगों की भीड़ जमा होती है। गुरूद्वारा श्री नानकमत्ता साहिब उत्तराखण्ड के ऊधमसिंहनगर जिले में स्थित है। यह दिल्ली से 275 किमी दूर है तथा मुरादाबाद से 130 किमी दूर है। अन्तिम रेलवे स्टेशन रुद्रपुर-सिटी और छोटी लाइन का स्टेशन खटीमा या किच्छा है। यह रुद्रपुर-सिटी से 58 किमी, खटीमा से 16 किमी तथा किच्छा से 38 किमी है।


title: दीपावली मेला

text: दस दिनों तक चलने वाले मेले का दीपावली से दो दिन पूर्व शुभारम्भ हो जाता है। तीन दिनों तक तो सिख-पन्थ से लोगों के द्वारा बड़े-बड़े दीवान आयोजित किये जाते हैं। जिनमें उच्च कोटि के धार्मिक व्याख्यानकर्ता तथा रागी अपने भजन-कीर्तन तथा व्याख्यान देते हैं। इसके बाद आदिवासी रानाथारू जनजाति के लोगों के साथ-साथ इस क्षेत्र के सभी धर्मों के लोग और दूर-दराज से आने वाले दर्शनार्थियों का ताँता लगा रहता है।


title: दीपावली मेला

text: नानकमत्ता साहिब में आधुनिक सुविधाओं से युक्त 200 कमरों की एक सराय भी है। वह इस समय बिल्कुल भरी रहती है। इसके साथ ही मेलार्थियों के लिए अलग से टेण्ट लगाकर भी रहने की व्यवस्था गुरूद्वारा प्रबन्धक कमेटी, नानकमत्ता द्वारा की जाती है।


title: दीपावली मेला

text: गुरू महाराज के दरबार साहिब में बारहों मास तीन स्थानों पर अनवरतरूप से लंगर चलता रहता है। इसलिए इस मेले में खाने का कोई होटल नहीं होता है। हाँ, चाट-मिष्ठान आदि की बहुत सी दुकाने होती हैं। सुबह से शाम और रात तक चलने वाले लंगर में लाखों लोग प्रतिदिन प्रसाद के रूप मे लंगर छकते हैं।


title: दीपावली मेला

text: मेले की व्यवस्था सुचारूरूप से चलाने के लिए मेला-अवधि में यहाँ 24 घण्टे बाकायदा एक पुलिस कोतवाली अपना काम करती रहती है।


title: दीपावली मेला

text: आज की तेजी से भागती हुई जिन्दगी में भी इस मेले में 3-4 अस्थायी टेण्ट टाकीज, 2-3 नाटक कम्पनियाँ, सरकस, 10-15 झूले, मौत का कुआँ और इन्द्र-जाल, काला-जादू आदि अनेकों मनोरंजन के साधन यहाँ पर होते हैं। वस्त्रों, खिलौनों और घरेलू सामानों की तो इस मेले में हजारों दूकानें होती हैं। इसके साथ ही यहाँ पर तलवारों, कृपाणों, भाला, बरछी और लाठी-डण्डों की भी सैकड़ों दूकानें सजी होतीं हैं।


title: बुद्ध (उपाधि)

text: बौद्ध धर्म में, बुद्ध उस व्यक्ति को कहते हैं जिसने ज्ञान, निर्वाण और बुद्धत्व प्राप्त कर लिया हो तथा चार आर्य सत्यों को समझ लिया हो। प्रायः 'बुद्ध' शब्द से महात्मा बुद्ध का बोध होता है किन्तु यह अन्य व्यक्तियों के लिए भी प्रयुक्त हो सकता है।


title: जॉन बर्दीन

text: जॉन बर्दीन(23 मई 1908 - 30 जनवरी 1991) एक अमेरिकी भौतिक वैज्ञानिक थे जिन्हें विलियम शोक्ली और वॉल्टर ब्रैट्टैन के साथ 1947 में ट्रांज़िस्टर इजाद करने के लिये 1956 में भौतिकी का नोबेल पुरस्कार मिला। उन्हें 1972 में अतिचालकता का बी॰सी॰एस॰ सिद्धांत बनाने के लिये फिरसे इस पुरस्कार से नवाज़ा गया।


title: तृण

text: धान, गेहूँ, जौ, राई आदि फसलों के डण्ठल को तृण (Straw) कहते हैं। यह कृषि का एक सह-उत्पाद है। तृण बहुत से कार्यों के लिये उपयोगी है जैसे, पशुओं का चारा, ईंधन, पशुओं का बिछौना, छप्पर बनाना, टोकरी बनाना, घर की दीवारें बनाना आदि। तृण को तरह-तरह के गुटके (बण्डल) बनाकर या एक बडी ढेरी बनाकर भण्डारित किया जाता है।


title: तुंगुस्का घटना

text: तुंगुस्का घटना एक बहुत बड़े विस्फोट की घटना है जिसे किसी धूमकेतु या उल्का की वजह से होना माना जाता है। यह घटना रूस स्थित साइबेरिया poddkamenna (तुंगुस्का नदी) के किनारे जिसे आजकल Krasnoyarsk Krai से जाना जाता है में ७:१४ KRAT (००. ४ UT ) पर ३० जून १९०८ को हुई। यह विस्फोट जमीन से ५-१० क़ि.मी. (३-६ मील ) की ऊँचाई पे हुआ था जिसे किसी उल्कापिंड के जमीन पे टकराने के बजाय हवा में ही फट जाने के कारण हुआ माना जाता है। अलग-अलग वैज्ञानिक शोध बताते है की इस पिंड का आकर ६० मीटर (२०० फ़ीट ) से १९० मीटर (६२० फ़ीट) के बीच है। यह पृथ्वी के ज्ञात इतिहास में अब तक की सब से बड़ी उल्कापिंडिय घटना है।


title: तुंगुस्का घटना

text: इस धमाके की ताकत अनुमानत: ३ से लेकर ३० मेगाटन TNT के बीच बताई जाती है। लेकिन मुख्यत: यह विस्फोट १० से १५ मेगाटन TNT के बराबर रहा होगा जो जापान के हिरोशिमा और नागासाकी में डाले गए परमाणु बमों से १००० गुना (तक़रीबन अमेरिकी "कैसल ब्रावो" बम १९५४ के बराबर तथा रूसी "जार बॉम्बा " जो की मानव द्वारा आज तक किया सबसे बड़ा परमाणु विस्फोट है के २/५ वे भाग के बराबर था )


title: तुंगुस्का घटना

text: यह भी अनुमान लगाया गया है की तुंगस्का विस्फोट से २.१५० वर्ग किलोमीटर (८३० वर्गमील ) में स्तिथ ८ करोड़ पेड़ों का सफाया हो गया था और झटके की लहर (Shock Wave) लगभग ५.० रिक्टर तीव्रता के भूकम्प के बराबर थी। इस तरह का विस्फोट किसी महानगर का आसानी से विनाश कर सकता है लेकिन तुंगुस्का मामले में इस जगह के सुदूर साइबेरिया में होने के कारण किसी के भी मरने की खबर लेखो में नहीं है।


title: तुंगुस्का घटना

text: इस घटना के बाद से उल्कापिंडों को मानव समुदाय ने गंभीरता से लेना शुरु कर दिया तथा इनके द्वारा होने वाले व्यापक विनाश से वैज्ञानिक लोग अवगत हुए।


title: क्वांटम गुरुत्व

text: क्वांटम गुरुत्व सैद्धांतिक भौतिकी का एक क्षेत्र है जो क्वांटम यांत्रिकी के सिद्धांतों के अनुसार गुरुत्वाकर्षण का वर्णन करता है, और जहां क्वांटम प्रभावों को नजरअंदाज नहीं किया जा सकता है, जैसे कि कॉम्पैक्ट खगोल भौतिक वस्तुओं के पास जहां गुरुत्वाकर्षण का प्रभाव मजबूत है।क्वांटम गुरुत्व बहुत ही छोटे स्तर पर जैसे इलेक्ट्रान,प्रोटॉन और क्वार्क्स आदि छोटे कणो के अपने अपने गुरुत्वीय प्रभाव होता है| हम जानते है की प्रोटॉन बहुत सारे क्वार्क्स से मिलकर बने होते है अतः हम यह कह सकते है की क्वार्क्स एक दूसरे से किसी बल द्वारा जुड़े होते है अब यदि इस बल को हम छोटे स्तर पर गुरुत्वीय बल कह सकते है| सभी छोटे बड़े कणो का प्रभाव एक क्षेत्र है जो क्वांटम यांत्रिकी के अनुसार छोटे कणो के गुरुत्वाकर्षण का वर्णन करता है| हम क्वांटम गुरुत्व के कारण ही इलेक्ट्रान नाभिक के चक्कर लगता रहता है|


title: महाप्राणी

text: महाप्राणी, जिसे अंग्रेज़ी व कई अन्य भाषाओं में मेगाफ़ाउना () कहते हैं, वह जानवर होते हैं जो शारीरिक आकार में बड़े या भीमकाय हों। प्राणीविज्ञान में आमतौर पर ४५ किलोग्राम से अधिक वज़न रखने वाले जानवरों को महाप्राणी कहा जाता है और इस आधार पर मानव भी एक महाप्राणी कहा जा सकता है। इसके विपरीत आम प्रयोग में महाप्राणी केवल उन जंगली जानवरों के लिए प्रयोग होता है जो मानव-आकार के बराबर या उससे बड़े हों। इनमें हाथी, गैंडा, जिराफ़, दरियाई घोड़ा, सिंह और ऐसे अन्य जानवर आते हैं। कभी-कभी यह शब्द विशेष रूप से उन प्राणियों के लिए भी इस्तेमाल होता है जो पिछले हिमयुग में विलुप्त हो गए मैमथ जैसे महाकाय जानवरों से सम्बंधित हों।


title: टीएसएमसी

text: ताइवान सेमीकंडक्टर विनिर्माण कंपनी, लिमिटेड ( TSMC ; Chinese ,ngsī, जिसे 'ताइवान सेमीकंडक्टर' भी कहा जाता है) एक ताइवानी बहुराष्ट्रीय अर्धचालक निर्माण और डिजाइन कंपनी है। यह ताइवान की सबसे बड़ी कंपनियों में से एक है, दुनिया की सबसे मूल्यवान अर्धचालक कंपनी, और दुनिया की सबसे बड़ी समर्पित स्वतंत्र सेमीकंडक्टर फाउंड्री है। इसके मुख्यालय और मुख्य संचालन ताइवान के सिन्चू (Hsinchu) में स्थित है।। यह विदेशी निवेशकों के स्वामित्व में है। TSMC की वैश्विक क्षमता लगभग 300 मिमी के तुल्य 13 मिलियन वेफर प्रति वर्ष बनाने की है। यह ग्राहकों के लिए 2 माइक्रोन से 5 नैनोमीटर तक प्रक्रिया नोड्स वाले चिप्स बनाता है। TSMC 7 नैनोमीटर और 5 नैनोमीटर उत्पादन क्षमता प्रदान करने वाली पहली फाउंड्री है।


title: महाप्राणी

text: महाप्राणी पशु-पक्षी आमतौर पर लम्बी आयु रखते हैं, अपनी आबादी धीरे बढ़ाते हैं, कम गति से मरते हैं और उनके शिकार करने वाले जानवर कम होते हैं या होते ही नहीं हैं। अपनी धीमी बढ़ने वाली संख्या के कारण जब से मानव पृथ्वी पर अग्रसर हुआ है यह महाप्राणी उसके द्वारा शिकार के कारण विलुप्ति के ख़तरे में रहे हैं। उदाहरण के लिए मानवी दबाव के कारण औरोक्स (एक बड़ी जंगली गाय), भारतीय चीता और मोआ (न्यू ज़ीलैंड का एक १२ फ़ुट ऊँचा पक्षी) विलुप्त हो गए।


title: निज़ामाबाद जिला

text: प्राचीन काल में इन्‍द्रपुरी और इन्‍दूर के नाम से विख्‍यात आंध्रप्रदेश का निजामाबाद जिला अपनी समृद्ध संस्‍कृति के साथ-साथ ऐतिहासिक स्‍मारकों और प्राकृतिक सुंदरता के लिए जाना जाता है। इसका नाम हैदराबाद के निज़ाम के नाम पर रखा गया है।


title: निज़ामाबाद जिला

text: इस जिले की सीमाएं करीमनगर, मेदक और नान्देड़ जिलों से मिलती हैं और पूर्व में आदिलाबाद से मिलती हैं। यह जिला चालुक्‍य, तुगलक, गोलकुंडा और निज़ाम शासकों के अधीन रह चुका है। इन सभी शासकों की अनेक निशानियां इस नगर में देखी जा सकती है। प्राकृतिक संसाधनों से भरपूर यह स्‍थान औद्योगिक विकास से पथ पर तेजी से अग्रसर हो रहा है। निजामाबाद से गोदावरी नदी आंध्रप्रदेश में प्रवेश कर इस राज्‍य को समृद्ध करने में अहम भूमिका अदा करती है।


title: हिलियम-३

text: हीलियम -3 (He, ट्राईलफियम) हीलियम का एक हल्का, गैर-रेडियोधर्मी समस्थानिक है जिसमें दो प्रोटॉन और एक न्यूट्रॉन (दो प्रोटॉन और दो न्यूट्रॉन वाले सामान्य हीलियम) हैं। प्रोटियम (साधारण हाइड्रोजन) के अलावा, हीलियम -3 न्यूट्रॉन की तुलना में अधिक प्रोटॉन वाले किसी भी तत्व का एकमात्र स्थिर आइसोटोप है। हीलियम -3 की खोज 1939 में हुई थी। हिलियम पदार्थ का दुर्लभ समस्थानिक। इसमें २ प्रोटान और एक न्यूट्रॉन होते हैं। यह रेडियोधर्मी नहीं होता है।


title: हिलियम-३

text: हीलियम -3 एक प्राइमोर्डियल न्यूक्लाइड के रूप में होता है, जो पृथ्वी की पपड़ी से वायुमंडल में और लाखों वर्षों में बाहरी स्थान से बच जाता है। हीलियम -3 को एक प्राकृतिक न्यूक्लोजेनिक और कॉस्मोजेनिक न्यूक्लाइड भी माना जाता है, एक का उत्पादन तब होता है जब लिथियम को प्राकृतिक न्यूट्रॉन द्वारा बमबारी की जाती है, जिसे सहज विखंडन और ब्रह्मांडीय किरणों के साथ परमाणु प्रतिक्रियाओं द्वारा जारी किया जा सकता है। स्थलीय वातावरण में पाए जाने वाले हीलियम -3 में से कुछ वायुमंडलीय और पानी के नीचे के परमाणु हथियारों के परीक्षण के अवशेष भी हैं।


title: हिलियम-३

text: भविष्य के ऊर्जा स्रोत के रूप में हीलियम -3 की संभावना पर बहुत अधिक अटकलें लगाई गई हैं। अधिकांश अन्य परमाणु संलयन प्रतिक्रियाओं के विपरीत, हीलियम -3 परमाणुओं के संलयन से बड़ी मात्रा में ऊर्जा निकलती है बिना आसपास की सामग्री रेडियोधर्मी किए। हालांकि, हीलियम -3 संलयन प्रतिक्रियाओं को प्राप्त करने के लिए आवश्यक तापमान पारंपरिक संलयन प्रतिक्रियाओं की तुलना में बहुत अधिक है, और यह प्रक्रिया अनजाने में अन्य प्रतिक्रियाएं पैदा कर सकती है जो स्वयं आसपास की सामग्री को रेडियोधर्मी बनने का कारण बनेगी। इसका उपयोग गुब्बारे और अन्य संबंधित उड़ान सामग्री को हल्का बनाने के लिए किया जा सकता है।हीलियम -3 की बहुतायत पृथ्वी पर चंद्रमा की तुलना में अधिक है, अरबों वर्षों से सौर हवा द्वारा यह रेजोलिथ की ऊपरी परत में एम्बेडेड है, हालांकि अभी भी सौर मंडल की गैस दिग्गजों की तुलना में बहुतायत में कम है ।


title: हिलियम-३

text: हीलियम -3 का अस्तित्व पहली बार 1934 में ऑस्ट्रेलियाई परमाणु भौतिक विज्ञानी मार्क ओलिपंट द्वारा प्रस्तावित किया गया था, जब वह कैम्ब्रिज कैवेंडिश प्रयोगशाला में काम कर रहे थे। ओलिपांत ने ऐसे प्रयोग किए थे जिनमें तेजी से ड्युट्रोन, डियूट्रोन लक्ष्यों से टकरा रहे थे(संयोगवश, परमाणु संलयन का पहला प्रदर्शन) । हीलियम -3 के अलगाव को पहली बार 1939 में लुइस अल्वारेज़ और रॉबर्ट कॉर्नोग ने पूरा किया था। हीलियम -3 को एक रेडियोधर्मी आइसोटोप माना जाता था जब तक कि यह प्राकृतिक हीलियम के नमूनों में भी नहीं पाया गया था, जो कि ज्यादातर हीलियम -4 है, जो की दोनों स्थलीय वातावरण और प्राकृतिक गैस कुओं से लिया गया था।


title: हिलियम-३

text: 3.02 परमाणु द्रव्यमान इकाइयों के अपने कम परमाणु द्रव्यमान के कारण, हीलियम -3 के कुछ भौतिक गुण हीलियम -4(जिसका परमाणु द्रव्यमान इकाइ 4.00 हैं) से अलग हैं। हीलियम परमाणुओं के बीच कमजोर, प्रेरित द्विध्रुवीय-द्विध्रुवीय अंतःक्रिया के कारण, उनके सूक्ष्म भौतिक गुण मुख्य रूप से उनकी शून्य-बिंदु ऊर्जा द्वारा निर्धारित होते हैं। साथ ही, हीलियम -3 के सूक्ष्म गुण के कारण हीलियम -4 की तुलना में इसका  शून्य-बिंदु ऊर्जा अधिक हैं। तात्पर्य यह है कि हीलियम -3, हीलियम -4  की तुलना में कम तापीय ऊर्जा के साथ द्विध्रुवीय-द्विध्रुवीय अंतःक्रियाओं को पार कर सकता है।


title: हिलियम-३

text: हीलियम -3 और हीलियम -4 में क्वांटम यांत्रिक प्रभाव काफी भिन्न हैं क्योंकि दो प्रोटॉन, दो न्यूट्रॉन और दो इलेक्ट्रॉनों के साथ, हीलियम -4 में समग्र स्पिन शून्य होता है, जिससे यह एक बोसोन बनता है, लेकिन एक कम न्यूट्रॉन के साथ, हीलियम- 3 का समग्र स्पिन आधा है, जिससे यह एक फर्मियन बन जाता है।


title: हिलियम-३

text: हीलियम -3 का क्वथनांक(उबलने का समय) 3.19 K और क्रांतिक बिन्दु 3.35 K है जो की  हैलियम -4 की क्वथनांक(उबलने का समय) 4.23 K तथा क्रांतिक बिन्दु 5.2 K की तुलना में कम है। अपने क्वथनांक(उबलते बिंदु) पर हीलियम -3 का हीलियम -4 के तुलना में आधे से कम घनत्व है: 59 ग्राम / लीटर, एक वायुमंडल के दबाव पर हीलियम -4 के 125 ग्राम / लीटर की तुलना में। वाष्पीकरण की इसकी अव्यक्त गर्मी  0.0829 kJ / mol भी हीलियम -4 की तुलना में 0.026 kJ / mol काफी कम है।


title: प्‍वाइन्‍टिंग प्रमेय

text: विद्युतगतिकी में, प्‍वाइन्‍टिंग प्रमेय (Poynting's theorem) किसी विद्युतचुम्बकीय क्षेत्र में ऊर्जा के संरक्षण का कथन है। इसे ब्रिटेन के भौतिकशास्त्री जॉन हेनरी प्वाइंटिंग ने प्रतिपादित किया था। इसे आंशिक अवकल समीकरण के रूप में अभिव्यक्त किया जाता है-


title: कोलचेल की लड़ाई

text: कोलाचेल की लड़ाई १० अगस्त १७४१ को त्रावणकोर-डच युद्ध के दौरान त्रावणकोर साम्राज्य और डच ईस्ट इंडिया कंपनी के बीच लड़ा गया था। इस लड़ाई में राजा मार्थंडा वर्मा (१७२९-१७५८) की सेना ने १० अगस्त १७४१ को एडमिरल यूस्टाचियस डी लैनॉय के नेतृत्व में डच ईस्ट इंडिया कंपनी की सेना को हराया। डच हार से कभी उबर नहीं पाए और यह लड़ाई भारत में डच प्रभाव के अंत की शुरुआत थी।


title: कुमारी नाज़

text: सलमा बेग (20 अगस्त 1944 - 19 अक्टूबर 1995) जिन्हें कुमारी नाज़ या बेबी नाज़ के नाम से जाना जाता है, हिंदी भाषा की फ़िल्मों में एक भारतीय अभिनेत्री थीं।


title: कुमारी नाज़

text: उन्होंने फिल्मों में एक बाल कलाकार के रूप में अपना करियर शुरू किया। एक बाल कलाकार के रूप में उनकी सबसे यादगार भूमिका आरके फिल्म्स की बूट पोलिश (1954) और बिमल रॉय की देवदास में थी । उन्होंने 1955 में कान्स फिल्म फेस्टिवल से द न्यू यॉर्क टाइम्स से अपने ईमानदार प्राकृतिक प्रदर्शन और एक विशेष विशिष्टता (सह-अभिनेता रतन कुमार के साथ ) के लिए प्रशंसा अर्जित की, जहां फिल्म को प्रतियोगिता में दिखाया गया था।


title: कुमारी नाज़

text: 1958 में, स्विस साहित्यिक उपन्यास / आइकन हेदी पर आधारित दो फूल (दो फूल) नामक एक हिंदी फिल्म रूपांतरण जारी किया गया था। हेदी की भूमिका - जिसे फिल्म में पूर्णिमा कहा जाता है - बेबी नाज़ द्वारा निभाई गई थी जो उस समय मास्टर रोमी के साथ सबसे प्रसिद्ध बाल सितारों में से एक थी।


title: कुमारी नाज़

text: वह एक चरित्र अभिनेत्री के रूप में परिपक्व हुईं और बहू बेगम, कटी पतंग और सच्चा झूठा (जहां उन्होंने राजेश खन्ना की शारीरिक रूप से विकलांग बहन की भूमिका निभाई) जैसी फिल्मों में अच्छी भूमिकाएँ हासिल कीं।


title: कुमारी नाज़

text: यह एक विशिष्ट पुरस्कार था जो 1955 के कान फिल्म समारोह में दो बाल कलाकारों के बीच एक टाई था। दूसरा 1955 में स्पेनिश फिल्म मार्सेलिनो, पैन वाई विनो में उनके बाल कलाकार के प्रदर्शन के लिए पाब्लिटो कैल्वो था।


title: कुमारी नाज़

text: बाद में उन्होंने एक डबिंग कलाकार के रूप में दूसरे करियर में बदलाव किया। इससे पहले कि श्रीदेवी ने अपनी आवाज़ का इस्तेमाल करना शुरू किया, कुमारी नाज़ ने 1980 के दशक की शुरुआती हिंदी हिट फिल्मों में उनके लिए डब किया।


title: कुमारी नाज़

text: उन्होंने 1965 में अभिनेता सुब्बिराज (अनुभवी अभिनेता राज कपूर के चचेरे भाई) से शादी की और काम करना जारी रखा। दोनों ने मेरा घर मेरे बच्चे (1960) और देखा प्यार तुम्हारा (1963) में साथ काम किया था।


title: बिग बॉस 12

text: बिग बॉस १२, भारतीय रियल्टी धारावाहिक बिग बॉस का बारहवाँ संस्करण है, और १६ सितम्बर से कलर्स चैनल में प्रसारित किया जा रहा है। इस संस्करण की मेजबानी करने के बाद सलमान खान बिग बॉस के इतिहास में आठवीं बार और लगातार चौथी बार मेज़बानी करेंगे।


title: बिग बॉस 12

text: कलर्स टीवी ने आम जनता को शो के ऑडिशन के लिए 15 अप्रैल को वूट नामक एक स्ट्रीमिंग एप्लिकेशन के माध्यम से अपनी वीडियो क्लिप भेजने के लिए आमंत्रित किया। बाद में शो मेकर्स द्वारा यह बताया गया कि शो के इस संस्करण में प्रतियोगियों को किसी भी प्रकार के जोड़े (दोस्त, सह-कार्यकर्ता, जीवनसाथी, भाई-बहन आदि) में शामिल किया जाएगा, इसलिए "विचित्र जोड़ी" थीम का ऐलान किया गया।


title: बिग बॉस 12

text: इस बार बिग बॉस के "आंख" के लोगो को दो रंगो में विभाजित किया गया है, एक तरफ लाल और दूसरी तरफ नीला; लाल आग का प्रतिनिधित्व करता है और नीला पानी का प्रतिनिधित्व करता है।


title: बिग बॉस 12

text: 16 सितंबर 2018 को घर की तस्वीरें आधिकारिक रूप से जारी की गईं; घर को "बीच हाउस" की थीम पर बनाया गया है।


title: अभिकलित्र कार्यक्रम

text: अभिकलित्र कार्यक्रम (कंप्यूटर प्रोग्राम) वह निर्देश या कई निर्देशों का समूह होता है जिनका प्रयोंग अभिकलित्र से किसी निश्चित समय पर कोई कार्य सम्पन्न कराने के लिये किया जाता है। इसे सॉफ्टवेयर प्रोग्राम या केवल प्रोग्राम या फिर स्रोत कोड भी कहते हैं। प्रोग्राम का प्रयोग माइक्रोप्रोसेसर में किसी सूचना को


title: मानसर सरोवर

text: जम्मू से ६२ कि.मी दूर स्थित मानसर झील एक सुंदर सरोवर है जिसको जंगलों से ढंके पहाड़ घेरे हुए हैं। यह झील लगभग १ मील लम्बी और आधा मील चौड़ी है। जम्मू से निकटस्थ स्थित शहर से बाहर के भ्रमण के लिये एक लोकप्रिय स्थान है। इस स्थान की हिन्दू धर्म में मान्यता भी है और इसकी पवित्रता और कथाएं मानसरोवर झील से जुड़ी हुई हैं।


title: अभिकलित्र कार्यक्रम

text: जिस प्रकार से किसी भाषा का प्रयोग करके किसी अन्य व्यक्ति को किसी तरह का निर्देश दिया जा सकता है उसी तरह कार्यक्रम भाषा का प्रयोग करके अभिकलित्र को किसी तरह के कार्य करने का निर्देश दिया जा सकता है। सभी कार्यक्रम भाषाओं का एक निश्चित प्रारूप होता है, जिसके अनुसार ही उसमें स्रोत संकेत का निर्माण किया जाता है। इस प्रारूप में किसी भी प्रकार का परिवर्तन करने पर वह स्रोत संकेत निश्चित परिणाम नहीं दे सकता है।


title: मानसर सरोवर

text: मानसर झील के पूर्वी तट पर एक शेषनाग को समर्पित मन्दिर है, यह वो नाग है जो भगवान विष्णु के लिये शेष शय्या बनाता है और इसके कई सिर कहलाते हैं। इस स्थान पर एक बड़ा शिलाखण्ड है जिसके ऊपर कई लोहे की जंजीरें बंधी हुई हैं। ये संभवतः शेषनाग के स्वागत में प्रतीक्षारत छोटे सांपों के प्रतीक हैं। नवविवाहित युगल को इस झील की तीन परिक्रमा करना शुभ और लाभदायक माना जाता है।


title: अभिकलित्र कार्यक्रम

text: कार्यक्रम भाषाओं का वर्गीकरण मुख्यतः दो समूहों में किया गया है - १ निम्न स्तरिय भाषा और २. उच्च स्तरीय भाषा।


title: मानसर सरोवर

text: इसी परिसर में दो अन्य प्राचीन मन्दिर भी हैं जो उमापति महादेव और नृसिंह भगवान को समर्पित हैं और कुछ दूरी पर एक देवी दुर्गा का मन्दिर भी है जहां बहुत से दर्शनार्थी शृद्धालु आते हैं। त्योहारों के अवसर पर लोग झील में डुबकी भी लगाते हैं। कई हिन्दू परिवार यहां अपने लड़कों का मुंडन संस्कार भी करवाने आते हैं। मानसर झील में राज्य पर्यटन विभाग द्वारा नौकायन की सुविधा भी उपलब्ध है।


title: अभिकलित्र कार्यक्रम

text: इस समूह में उन कार्यक्रम भाषाओं को शामिल किया जाता है, जो प्रोसेसर तक निदेशों को प्रेषित करने के लिये या तो किसी भी अनुवादक का प्रयोग नहीं करती हैं या फिर केवल असेंबलर का प्रयोग करती हैं।


title: मानसर सरोवर

text: मानसर झील एक अन्य सड़क से भी जुड़ती है, जो पठानकोट को सीधे उधमपुर से जोड़ती है। उधमपुर राष्ट्रीय राजमार्ग १अ पर बसा सामरिक दृष्टि से महत्त्वपूर्ण शहर है। मानसर या सांबा से उधमपुर का एक छोटा मार्ग भी है जो जम्मू शहर के बाहर से निकल जाता है और मानसर झील से निकलता है। एक अन्य छोटा सरोवर भी मानसर झील से जुड़ा है, सुरिन्सर सरोवर। यह जम्मू शहर से २४4 कि.मी दूर उसी बायपास मार्ग पर स्थित है।


title: अभिकलित्र कार्यक्रम

text: निम स्तरीय भाषाओं में लिखा गया कोड मूल रूप में ही क्रियान्यित होने के लिये पूर्णत: उपयुक्त होता है। साथ ही साथ कम से कम स्मृति ग्रहण करता है और क्रियान्वयन में न्यूनतम समय लेता है। इनका क्रियान्ययन जितना सरल है। इन्हें प्रयोग करना उतना ही कठिन है क्योंकि निम्न स्तरीय भाषाओं का प्रयोग करने वाले के लिए अभिकलित्र उपकरणों से संबंधित कार्यों में पूर्णतः दक्ष होना आवश्यक है।


title: अभिकलित्र कार्यक्रम

text: साथ ही साथ इस भाषा में स्रोत संकेत का निर्माण करने में समय भी अधिक लगता है। इसलिए निम स्तरीय भाषायें छोटे कार्यक्रम के लिये तो उपयुक्त हो सकती हैं, परन्तु बड़े कार्यक्रम का निर्माण करने के लिये इनका प्रयोग करना अत्यन्त कठिन होता है। निम्न स्तरीय भाषाओं को दो वर्गों में विभाजित किया गया है: मशीन स्तरीय भाषा तथा असेम्बली भाषायें।


title: १८ फ़रवरी

text: 18 फरवरी ग्रेगोरी कैलंडर के अनुसार वर्ष का 49वॉ दिन है। साल मे अभी और 316 दिन बाकी है (लीप वर्ष मे 317)।


title: ३० मार्च

text: ३० मार्च ग्रेगोरी कैलंडर के अनुसार वर्ष का ८९वाँ (लीप वर्ष में ९०वाँ) दिन है। वर्ष में अभी और २७६ दिन बाकी है।


title: ७ जून

text: 7 जून ग्रेगोरी कैलंडर के अनुसार वर्ष का 158 (लीप वर्ष में 159) दिन है। साल में अभी और 207 दिन बाकी हैं।


title: नॉर्वेजियाई भाषा

text: नॉर्वेजियन भाषा एक हिन्द-यूरोपीय भाषा है जो मुख्यत: नॉर्वे में बोली जाती है। "नॉर्वेज़ियन" को नॉर्वेज़ियन भाषा में नोर्स्क कहा जाता है।


title: नॉर्वेजियाई भाषा

text: अक्षर "c", "q", "w", "x" और "z" सिर्फ विदेशी भाषा के शब्दों में प्रयुक्त होते हैं। चूंकि विदेशी भाषा के शब्द नॉर्वेइआई भाषा ("नोर्स्क") में जुड चुके हैं इसलिये उनकी वर्तनी मौलिक ना होकर नॉर्वेइआई उच्चारण व वर्तनी के सिद्धाँतों के हिसाब से बदल सकती है। जैसे की अंग्रेजी भाषा का शब्द "zebra" नॉर्वेइआई भाषा में "sebra" (शेब्रा) लिखा जाता है। ऐतिहासिक कारणों से कुछ नॉर्वेइआई परिवार भी अपने खानदानी नामों में इन अक्षरों का प्रयोग करते हैं।


title: नॉर्वेजियाई भाषा

text: कुछ अक्षर विशेषकों की मदद से भी लिखे जाते हैं जैसे कि: "é", "è", "ê", "ó", "ò", और "ô"। में "ì", "ù" और "ỳ" भी कभी कभार इस्तेमाल होते हैं। विशेषक आवश्यक नहीं हैं लेकिन कुछ संदर्भों में शब्द के विभिन्न अर्थ बताने के काम आते हैं। जैसे कि: for (for/to), fór (went), fòr (furrow) और fôr (fodder)। विदेशी भाष से आयातित शब्द दूसरे विशेषकों के साथ इस्तेमाल किए जा सकते हैं जैसे कि: "ü", "á" और "à"।


title: मार्टिना नवरातिलोवा

text: नवरातिलोवा का जन्म मार्टिना ओबर्टोवा में प्राग, चेकोस्लोवाकिया में हुआ था। जब वह तीन साल की थी, तब उसके माता-पिता का तलाक हो गया, [१६] और उसकी माँ, एक कुशल जिमनास्ट, टेनिस खिलाड़ी और स्की प्रशिक्षक, [१or] ने परिवार को nevnice में स्थानांतरित कर दिया। [९] 1962 में, उनकी मां जना ने मिरोस्लाव नवरेटिल से शादी की, जो उनके पहले टेनिस कोच थे। मार्टिना ने तब अपने सौतेले पिता का नाम लिया (स्त्रीलिंग प्रत्यय "ओवरा" जोड़कर), इस प्रकार मार्टिना नवरातिलोवा (चेक उच्चारण: [ɪmarcɪna ˈnavraːcɪloːː] (सुनो)) बन गई। उनके पिता, मिरक (आधिकारिक तौर पर मिरोस्लाव जुबर्ट), [18] एक स्की प्रशिक्षक [19] थे और उन्होंने पुनर्विवाह किया और तलाक ले लिया। जब वह आठ वर्ष की थी, तब उसने आत्महत्या कर ली। [२०]


title: चन्द्रिका कुमारतुंगा

text: चंद्रिका कुमार तुंगे की माता का नाम सिरीमावो भंडारनायके था जो कि विश्व की प्रथम महिला प्रधानमंत्री हुई।


title: ढेर (सार जानकारी प्रकार)

text: ढेर (अंग्रेज़ी:Stack) एक प्रकार का सार जानकारी है, जो तत्वों का एक संग्रह के रूप में प्रस्तुत करने का कार्य करती है।


title: ढेर (सार जानकारी प्रकार)

text: कुछ अभिकलन सुरक्षा के नियमों का उल्लंघन कर हमला करके उन्हें कमजोर कर देते हैं और वहाँ जानकारी के ढेर का उपयोग करते हैं।


title: पेजरैंक

text: पेजरैंक, जिसका नाम लैरी पेज के नाम पर रखा गया है, गूगल सर्च इंजन द्वारा प्रयोग किया जाने वाला एक लिंक विश्लेषण अल्गोरिथम है, जो दस्तावेजों के एक हाइपरलिंक-बद्ध समुच्चय, जैसे वर्ल्ड वाइड वेब, के प्रत्येक तत्व को एक अंकीय भार आवंटित करता है, ताकि समुच्चय के भीतर उसके सापेक्ष महत्व का "मापन" किया जा सके। यह अल्गोरिथम पारस्परिक उद्धरणों और संदर्भों के साथ तत्वों के किसी भी संग्रह पर लागू किया जा सकता है। दिये गये किसी तत्व "E" को आवंटित किये जाने वाले संख्यात्मक भार को "E का पेजरैंक" कहते हैं और इसे formula_1 द्वारा दर्शाया जाता है।


title: पेजरैंक

text: "पेजरैंक" नाम गूगल का ट्रेडमार्क है और पेजरैंक प्रक्रिया का पेटेंट करवाया जा चुका है। हालांकि पेटेंट स्टैनफ़ोर्ड विश्वविद्यालय को दिया गया है, न कि गूगल को। गूगल के पास स्टैनफ़ोर्ड विश्वविद्यालय से प्राप्त विशिष्ट लाइसेंस अधिकार है। पेटेंट के प्रयोग के बदले विश्वविद्यालय को गूगल के 1.8 मिलियन शेयर मिले; ये शेयर 2005 में $336 मिलियन में बेच दिये गये।


title: पेजरैंक

text: दूसरे शब्दों में, एक पेजरैंक वर्ल्ड वाइड वेब पर अन्य सभी पृष्ठों के बीच इस बारे में एक "मतदान" के द्वारा प्राप्त होता है कि कोई पृष्ठ कितना महत्वपूर्ण है। किसी पृष्ठ की ओर आने वाली एक हाइपरलिंक को समर्थन का एक मत माना जाता है। पृष्ठ का पेजरैंक दोहरावपूर्ण रूप से परिभाषित किया जाता है और यह उससे जुड़नेवाले सभी पृष्ठों ("आनेवाले लिंक") के पेजरैंक मेट्रिक और संख्या पर निर्भर होता है। जिस पृष्ठ के साथ उच्च पेजरैंक वाले अनेक पृष्ठों ने लिंक बनाए हों, उसे स्वतः ही एक उच्च रैंक मिलता है। यदि एक वेब पेज के लिये कोई लिंक न हों, तो उसके लिये कोई समर्थन नहीं होता।


title: पेजरैंक

text: गूगल इंटरनेट के प्रत्येक वेबपेज को 0-10 के बीच एक अंकीय भारण प्रदान करता है; यह पेजरैंक गूगल की नज़रों में किसी साइट के महत्व को सूचित करता है। पेजरैंक को प्राप्त करने के लिये रिक्टर पैमाने जैसे एक लघुगणकीय पैमाने पर एक सैद्धांतिक प्रायिकता का प्रयोग किया जाता है। किसी विशिष्ठ पृष्ठ का पेजरैंक मोटे तौर पर अंतर्गामी लिंक्स की मात्रा और साथ ही ये लिंक प्रदान करनेवाले पृष्ठों के पेजरैंक पर निर्भर होता है। यह ज्ञात है कि अन्य कारक, उदा. पृष्ठ पर खोज-शब्दों की उपयुक्तता और पृष्ठ पर वास्तविक भ्रमण की गूगल टूलबार द्वारा बताई गई संख्या भी पेजरैंक को प्रभावित करती है। हेराफ़ेरी, धोखेबाज़ी और स्पैमडेक्सिंग से बचाव के लिये, गूगल इस बारे में कोई विशिष्ट विवरण प्रदान नहीं करता कि अन्य कारक पेजरैंक को किस प्रकार प्रभावित करते हैं।


title: पेजरैंक

text: पेज और ब्रिन के मूल शोध-पत्र के बाद से पेजरैंक से संबंधित अनेक शैक्षणिक शोध-पत्र प्रकाशित हो चुके हैं। व्यवहार में, पेजरैंक की अवधारणा हेराफ़ेरी के प्रति असुरक्षित साबित हुई है और गलत तरीके से बढ़ाई गई पेजरैंक की पहचान और गलत तरीके से बढ़ाई गई पेजरैंक के साथ जुड़नेवाले दस्तावेजों को उपेक्षित करने के तरीकों के प्रति गहन अनुसंधान समर्पित है।


title: पेजरैंक

text: वेब पृष्ठों के लिये लिंक-आधारित अन्य एल्गोरिथमों में जॉन क्लीनबर्ग द्वारा खोजा गया HITS ऐल्गरिदम (Teoma और अब Ask.com द्वारा प्रयुक्त), IBM CLEVER परियोजना और TrustRank ऐल्गरिदम शामिल हैं।


title: पेजरैंक

text: पेजरैंक का विकास स्टैनफ़ोर्ड विश्वविद्यालय में लैरी पेज द्वारा (इसीलिए इसे "पेज" -रैंक नाम दिया गया) और बाद में सर्गेई ब्रिन द्वारा एक नए प्रकार के सर्च इंजन से संबंधित अनुसंधान परियोजना के एक भाग के रूप में किया गया। इस परियोजना के बारे में पहला शोध-पत्र, जिसमें पेजरैंक और Google search इंजन का प्रारंभिक प्रोटोटाइप था, 1998 में प्रकाशित हुआ: कुछ ही समय बाद पेज और ब्रिन ने Google Inc., गूगल सर्च इंजन की निर्माता कम्पनी, की स्थापना की। गूगल सर्च परिणामों की रैंकिंग को निर्धारित करनेवाले अनेक कारकों में से एक होने के साथ ही पेजरैंक गूगल के सभी वेब सर्च उपकरणों के लिये आधार भी प्रदान करता है।


title: पेजरैंक

text: पेजरैंक पर अवतरण विश्लेषण (citation analysis), पहले पेन्सिलवेनिया विश्वविद्यालय में 1950 के दशक में यूजीन गारफ़ील्ड द्वारा विकसित और हाइपर सर्च (Hyper Search), पैडुआ विश्वविद्यालय में मैसिमो मार्चिओरी द्वारा विकसित, से प्रभावित रहा है (गूगल के संस्थापकों ने अपने मूल शोध-पत्र में गारफ़ील्ड और मार्चिओरी के कार्यों को उद्धृत किया है). जिस वर्ष पेजरैंक को प्रस्तुत किया गया (1998), उसी वर्ष जॉन क्लीनबर्ग ने HITS पर अपना महत्वपूर्ण कार्य प्रकाशित किया।


title: पेजरैंक

text: 2010 में, हार्वर्ड के एक अर्थशास्त्री और 1973 के नोबेल पुरस्कार विजेता वैसिली लिओंटीफ़ के 1941 के एक शोध-पत्र को पेजरैंक की दोहरावपूर्ण कार्यविधि के प्रारंभिक बौद्धिक पूर्ववर्ती के रूप में पहचाना गया।


title: पेजरैंक

text: पेजरैंक एक प्रायिकता वितरण है, जिसका प्रयोग यादृच्छिक रूप से लिंक्स पर क्लिक करनेवाले व्यक्ति के किसी विशिष्ट पृष्ठ पर पहुंचने की संभावना को प्रदर्शित करने के लिये किया जाता है। पेजरैंक की गणना किसी भी आकार के दस्तावेजों के संग्रह के लिये की जा सकती है। अनेक शोध पत्रों में यह माना जाता है कि गणना प्रक्रिया के प्रारंभ में ही यह वितरण संग्रह के सभी दस्तावेजों के बीच समान रूप से विभाजित कर दिया जाता है। पेजरैंक गणनाओं के लिये संग्रह के अनेक चक्रों को दोहराने की आवश्यकता होती है, जिन्हें "इटरेशन" कहते हैं, ताकि सैद्धांतिक रूप से शुद्ध मान को अधिक निकटता से प्रतिबिंबित करने हेतु पेजरैंक के अनुमानित मानों को समायोजित किया जा सके।


title: पेजरैंक

text: एक प्रायिकता 0 और 1 के बीच किसी संख्यात्मक मान के रूप में व्यक्त की जाती है। एक 0.5 प्रायिकता को सामान्यतः किसी कार्य के होने की "50% संभावना" के रूप में व्यक्त किया जाता है। अतः 0.5 पेजरैंक का अर्थ है कि इस बात की 50% संभावना है कि किसी यादृच्छिक लिंक पर क्लिक करनेवाला कोई व्यक्ति 0.5 पेजरैंक वाले किसी दस्तावेज की ओर भेजा जाएगा.


title: पेजरैंक

text: चार वेब पृष्ठों: A, B, C और D, के एक छोटे से ब्रह्मांड पर विचार करें। पेजरैंक का प्रारंभिक अनुमान इन चारों दस्तावेजों के बीच समान रूप से बांटा जाएगा. अतः प्रत्येक दस्तावेज एक 0.25 के अनुमानित पेजरैंक के साथ प्रारंभ करेगा।


title: पेजरैंक

text: पेजरैंक के मूल रूप में प्रारंभिक मान केवल 1 होते थे। इसका अर्थ यह है कि सभी पृष्ठों का योगफल वेब पर पृष्ठों की कुल संख्या के बराबर था। पेजरैंक के बाद वाले संस्करण (नीचे दिये गये सूत्रों को देखें) 0 और 1 के बीच का प्रायिकता विभाजन मानते है। यहां एक सरल प्रायिकता वितरण का प्रयोग किया जाएगा- अतः प्रारंभिक मान 0.25 लिया गया है।


title: पेजरैंक

text: यदि पृष्ठ B, C और D केवल A के लिये लिंक प्रदान करते हैं, तो उनमें से प्रत्येक पृष्ठ A को 0.25 पेजरैंक प्रदान करेगा। इस प्रकार इस सरल प्रणाली में सभी पेजरैंक PR() A पर एकत्रित हों जाएंगे क्योंकि सभी लिंक्स A को सूचित कर रहे होंगे।


title: पेजरैंक

text: पुनः, माना कि पृष्ठ B के पास पृष्ठ C के लिये भी एक लिंक है और पृष्ठ D के पास तीनों पृष्ठों के लिये लिंक है। "लिंक-मतों का मान किसी पृष्ठ पर स्थित सभी बहिर्गामी लिंक्स के बीच विभाजित किया जाता है।" इस प्रकार पृष्ठ B द्वारा पृष्ठ A को दिये जाने वाले मत का मूल्य 0.125 और पृष्ठ C को दिये जाने वाले मत का मूल्य 0.125 है। D <nowiki>के</nowiki> पेजरैंक के केवल एक-तिहाई भाग की गणना ही A के पेजरैंक के लिये की जाती है (लगभग 0.083).


title: पेजरैंक

text: दूसरे शब्दों में, बहिर्गामी पृष्ठों द्वारा प्रदान किया जाने वाला पेजरैंक दस्तावेज के स्वयं के पेजरैंक स्कोर और बहिर्गामी लिंक्स की प्रसामान्यीकृत (normalized) संख्या L() के भागफल के बराबर होता है (ऐसा माना जाता है कि विशिष्ट URLs की ओर जाने वाले लिंक्स को प्रत्येक दस्तावेज में केवल एक बार गिना गया है).


title: पेजरैंक

text: अर्थात पृष्ठ u का पेजरैंक मान समुच्च्य B (इस समुच्च्य में पृष्ठ u से लिंक होने वाले सभी पृष्ठ होते हैं) के प्रत्येक पृष्ठ v के पेजरैंक मान और पृष्ठ v से निकलनेवाले लिंक्स की संख्या "L" ("v") के भागफल पर निर्भर होता है।


title: पेजरैंक

text: पेजरैंक सिद्धांत मानता है कि लिंक्स पर यादृच्छिक रूप से क्लिक करनेवाला कोई काल्पनिक प्रयोक्ता भी अंततः क्लिक करना बंद कर देगा। किसी भी चरण में, व्यक्ति द्वारा कार्य जारी रखे जाने की संभावना, एक उदासीनता कारक "d" होती है। विभिन्न अध्ययनों ने विभिन्न उदासीनता कारकों का परीक्षण किया है, लेकिन सामान्यतः यह माना जाता है कि उदासीनता कारक 0.85 के आस-पास निर्धारित किया जाएगा.


title: पेजरैंक

text: उदासीनता कारक को 1 से घटाया जाता है (और ऐल्गरिदम के कुछ संस्करणों में, परिणाम को संग्रह में दस्तावेजों की संख्या ("N") से भाग दिया जाता है) और इसके बाद इस मान को उदासीनता कारक और अंतर्गामी पेजरैंक स्कोर से गुणनफल में जोड़ा जाता है। अर्थात,


title: पेजरैंक

text: अतः किसी भी पृष्ठ का पेजरैंक मुख्यतः अन्य पृष्ठों के पेजरैंक से प्राप्त किया जाता है। प्राप्त किये गये मान को उदासीनता कारक नीचे की ओर समायोजित करता है। हालांकि मूल शोध-पत्र में एक भिन्न सूत्र दिया गया, जिससे कुछ भ्रम की स्थिति उत्पन्न हुई:


title: पेजरैंक

text: इन दोनों के बीच अंतर यह है कि पहले सूत्र में पेजरैंक मानों का योगफल एक होता है, जबकि दूसरे सूत्र में प्रत्येक पेजरैंक का "N" से गुणा किया जाता है और योगफल "N" बन जाता है। पेज और ब्रिन के शोध-पत्र का एक कथन कि "सभी पेजरैंकों का योगफल एक होता है" और गूगल के अन्य कर्मचारियों के दावे उपरोक्त सूत्र के पहले संस्करण का समर्थन करते हैं।


title: पेजरैंक

text: प्रत्येक बार वेब को क्रॉल करने पर गूगल पेजरैंक के स्कोर की पुनर्गणना करता है और अपने सूचकांक का पुनर्निर्माण करता है। गूगल द्वारा अपने संग्रहण में दस्तावेजों की संख्या बढ़ाये जाने के साथ ही, सभी दस्तावेजों के लिये पेजरैंक का प्रारंभिक अनुमान भी घटता जाता है।


title: पेजरैंक

text: यह सूत्र "रैंडम सर्फ़र" के एक मॉडल का प्रयोग करता है, जो कुछ क्लिक के बाद ऊब जाता है और किसी यादृच्छिक पृष्ठ की ओर चला जाता है। किसी पृष्ठ का पेजरैंक मान इस बात की संभावना को प्रतिबिंबित करता है कि रैंडम सर्फ़र किसी लिंक पर क्लिक करके उस पृष्ठ पर पहुंचेगा. इसे एक मार्कोव श्रृंखला के रूप में समझा जा सकता है, जिसमें अवस्थाएं पृष्ठ होती हैं और सभी परिवर्तनों की प्रायिकता समान होती है और वे पृष्ठों के बीच लिंक होते हैं।


title: पेजरैंक

text: यदि किसी पृष्ठ पर अन्य पृष्ठों के लिये कोई लिंक न हों, तो वह एक सिंक बन जाता है और इस कारण वह यादृच्छिक सर्फिंग प्रक्रिया को समाप्त कर देता है। हालांकि, समाधान बहुत सरल है। यदि यादृच्छिक सर्फर एक सिंक पृष्ठ पर आता है, तो वह यादृच्छिक रूप से कोई अन्य URL चुनता है और पुनः सर्फिंग जारी रखता है।


title: पेजरैंक

text: जिन पृष्ठों में कोई बहिर्गामी लिंक न हों, पेजरैंक की गणना करते समय उन्हें संग्रह के अन्य सभी पृष्ठों से जुड़ा हुआ माना जाता है। अतः उनके पेजरैंक स्कोर अन्य सभी पृष्ठों के बीच बराबर बंट जाते हैं। दूसरे शब्दों में, जो पृष्ठ सिंक नहीं हैं, उनके साथ न्याय करने के लिये, ये यादृच्छिक परिवर्तन वेब में सभी नोड्स में, सामान्यतः "d" =0.85 की एक शेष प्रायिकता के साथ जोड़े जाते हैं, जिसका आकलन इस आवृत्ति से किया जाता है कि एक औसत सर्फर अपने ब्राउज़र की बुकमार्क विशेषता का प्रयोग करता है।


title: पेजरैंक

text: जहां formula_9 वे पृष्ठ हैं, जिन पर विचार किया जा रहा है, formula_10 उन पृष्ठों का समुच्चय है, जो formula_11 से जुड़ते हैं, formula_12 पृष्ठ formula_13 पर बहिर्गामी लिंक्स की संख्या है और "N" पृष्ठों की कुल संख्या है।


title: पेजरैंक

text: पेजरैंक मान संशोधित निकटता मैट्रिक्स के प्रभावी आइजन्वेक्टर की प्रविष्टियां होती हैं। यह पेजरैंक को एक विशिष्ट रूप से आकर्षक मेट्रिक्स बनाता है: आइजन्वेक्टर है


title: पेजरैंक

text: जहां निकटता फंक्शन formula_16 0 होता है, यदि पृष्ठ formula_11 पृष्ठ formula_13 से न जुड़ता हो और इसका प्रसामान्यीकरण इस प्रकार किया जाता है कि प्रत्येक "i" के लिये


title: पेजरैंक

text: अर्थात, प्रत्येक स्तंभ के तत्वों का योगफल 1 तक होता है (अधिक जानकारी के लिये नीचे गणना खण्ड देखें). यह आइजन्वेक्टर केंद्रीयता मापन का एक संस्करण है, जिसका प्रयोग सामान्यतः नेटवर्क विश्लेषण में किया जाता है।


title: पेजरैंक

text: पेजरैंक आइजन्वेक्टर के मानों का अनुमान तीव्रता से लगाया जा सकता है (केवल कुछ ही दोहरावों की आवश्यकता होती है).


title: पेजरैंक

text: मार्कोव सिद्धांत के फलस्वरूप, यह दर्शाया जा सकता है कि किसी पृष्ठ का पेजरैंक अनेक क्लिक के बाद उस पृष्ठ पर होने की प्रायिकता होता है। यह formula_20 के बराबर होता है, जहां formula_21 किसी पृष्ठ से पुनः उसी पृष्ठ पर वापस आने के लिये आवश्यक क्लिक (या यादृच्छिक छलांग) की संख्या का अनुमान है।


title: पेजरैंक

text: इसकी मुख्य कमी यह है कि यह पुराने पृष्ठों के प्रति पक्षपात करता है क्योंकि नया पृष्ठ, चाहे वह बहुत अच्छा भी हो, जब तक किसी पुरानी साइट का एक भाग न हो, तब तक उसके पास अनेक लिंक्स नहीं होंगे (क्योंकि साइट पृष्ठों का एक गहन रूप से जुड़ा हुआ समूह होती है, जैसे विकिपीडिया). गूगल डायरेक्ट्री (जो कि स्वयं ओपन डायरेक्ट्री प्रोजेक्ट से व्युत्पन्न है) प्रयोक्ताओं को श्रेणियों के अंतर्गत पेजरैंक के अनुसार क्रमबद्ध किये गए पृष्ठों को देखने की अनुमति देती है। गूगल डायरेक्ट्री गूगल द्वारा प्रदान की जाने वाली एकमात्र सेवा है, जहां पेजरैंक निर्देशिका प्रदर्शन क्रम का निर्धारण करती है। गूगल की अन्य खोज सेवाओं (जैसे इसकी प्राथमिक वेब खोज) में पेजरैंक का प्रयोग खोज के परिणामों में प्रदर्शित पृष्ठों के प्रासंगिक स्कोर के मापन के लिये किया जाता है।


title: पेजरैंक

text: खोज के परिणामों की रैंकिंग में सुधार करने और विज्ञापन लिंक्स का मुद्रीकरण करने के मज़बूत प्रयासों के अंतर्गत पेजरैंक में परिवर्तन करने के लिये विभिन्न रणनीतियां लागू की गईं हैं। इन रणनीतियों ने पेजरैंक की अवधारणा की विश्वसनीयता को अत्यधिक प्रभावित किया है, जो यह निर्धारित करने का प्रयास करती है कि वास्तव में किन दस्तावेजों को वेब समुदाय द्वारा उच्च मान दिया जाता है।


title: पेजरैंक

text: गूगल को लिंक फार्म और कृत्रिम रूप से पेजरैंक को बढ़ाने के लिये बनाई गई अन्य योजनाओं को दण्डित करने के लिये जाना जाता है। दिसम्बर 2007 में, गूगल ने भुगतान के द्वारा टेक्स्ट लिंक बेचने वाली साइटों को "सक्रिय रूप से" दण्डित करना शुरु किया। गूगल द्वारा लिंक फार्मों और पेजरैंक में परिवर्तन करने के अन्य उपकरणों की पहचान किस प्रकार की जाती है, यह गूगल के व्यापारिक रहस्यों में से एक है।


title: पेजरैंक

text: formula_32 ग्राफ के निकटता मेट्रिक्स को सूचित करता है और formula_33 विकर्ण में बाहरी डिग्री के साथ एक विकर्ण मेट्रिक्स है।


title: पेजरैंक

text: समाधान उपलब्ध है और यह formula_40 के लिये अद्वितीय होता है। इसे इस बात पर ध्यान देने पर देखा जा सकता है कि formula_29 अपने निर्माण के द्वारा एक स्टोकेस्टिक मेट्रिक्स है और इसलिये पेरोन-फ्रोबेनियस प्रमेय के कारण इसका आइजनमान एक है।


title: पेजरैंक

text: केवल शून्य नहीं हैं और formula_43 एक प्रायिकता वितरण है (अर्थात, formula_44), समीकरण (**) निम्नलिखित के समतुल्य है


title: पेजरैंक

text: एक तेज़ और सरल पद्धति घात विधि का प्रयोग करना है: एक अनियंत्रित वेक्टर formula_48 से शुरु करते हुए, ऑपरेटर formula_47 को अनुक्रम में लागू किया जाता है, अर्थात,


title: पेजरैंक

text: ध्यान दें कि समीकरण (***) में, दाहिनी ओर कोष्ठकों में लिखे मेट्रिक्स की व्याख्या इस प्रकार की जा सकती है


title: पेजरैंक

text: गणना के लिये प्रयुक्त ढ़ांचे, इन विधियों के सटीक क्रियान्वयन और परिणामों की आवश्यक अचूकता के आधार पर इन तीन विधियों के गणना समय में बहुत अधिक अंतर हो सकता है। सामान्यतः यदि गणना अनेक बार की जानी है (अर्थात बढ़ते हुए नेटवर्कों के लिये) अथवा नेटवर्क का आकार बड़ा है, तो मेट्रिक्स के उत्क्रमण के कारण बीजगणितीय गणना धीमी और अधिक मेमोरी लेने वाली होती है और घात विधि सर्वाधिक दक्ष होती है।


title: पेजरैंक

text: गूगल टूलबार की पेजरैंक विशेषता देखे गए पृष्ठ के पेजरैंक को 0 से 1 के बीच एक पूर्णांक संख्या के रूप में दर्शाती है। सर्वाधिक लोकप्रिय वेबसाइटों का पेजरैंक 10 होता है। सबसे कम का पेजरैंक 0 होता है। टूलबार पेजरैंक मान के निर्धारण की सटीक विधि को गूगल उजागर नहीं करता, पहले इसे http://www.google.com/search?client=navclient-auto&ch=6-1484155081&features=Rank&q=info:http://www.wikipedia.org/ पर जाकर देखा जा सकता था (ध्यान दें: 23.01.2010 तक की जानकारी के अनुसार यह लिंक सेवा-शर्तों के उल्लंघन के रूप में एक गूगल त्रुटि उत्पन्न करती है) जहां www.wikipedia.org वेबसाइट का नाम है।


title: पेजरैंक

text: एक पंक्ति का निम्नलिखित जावास्क्रिप्ट URL प्रतिस्थापन करता है और इसका प्रयोग किसी भी ब्राउज़र (गूगल क्रोम सहित, जिसमें अभी गूगल टूलबार एड-इन शामिल नहीं है) के बुकमार्क बार में बुकमार्कलेट के रूप में उपयोगी हो सकने के लिये किया जाता है।


title: पेजरैंक

text: javascript:location.href='http:\/\/www.google.com\/search?client=navclient-auto&ch=6-1484155081&features=Rank&q=info:'+encodeURIComponent(location.href);


title: पेजरैंक

text: गूगल टूलबार को वर्ष में लगभग 5 बार नवीनीकृत किया जाता है, अतः यह अक्सर पुराने मान प्रदर्शित करता है। अंतिम बार इसे 13/14 फ़रवरी 2010 को अद्यतन किया गया था।


title: पेजरैंक

text: SERP (सर्च इंजन रिज़ल्ट पेज) किसी मुख्य-शब्द की प्रतिक्रिया में सर्च इंजन द्वारा प्रदान किया गया वास्तविक परिणाम होता है। SERP में संबंधित पाठ्य-खण्डों वाले सभी वेब पृष्ठों के लिये लिंक्स की एक सूची होती है। किसी वेब पृष्ठ का SERP रैंक SERP पर संबंधित लिंक की स्थापना को सूचित करता है, जहां उच्च स्थापना का अर्थ है उच्च SERP रैंक. एक वेब पृष्ठ का SERP रैंक न केवल इसके पेजरैंक का एक फंक्शन होता है, बल्कि यह कारकों के अपेक्षाकृत बड़े और लगातार समायोजित होने वाले समुच्चय पर निर्भर होता है, जिसे इंटरनेट विपणनकर्ताओं द्वारा सामान्यतः "गूगल लव" कहा जाता है। SEO (सर्च इंजन ऑप्टिमाइज़ेशन) का लक्ष्य एक वेबसाइट या वेब पृष्ठों के समूह के लिये उच्चतम संभव SERP रैंक प्राप्त करना होता है।


title: पेजरैंक

text: गूगल डायरेक्ट्री पेजरैंक 8-इकाइयों वाला एक मापन है। इन मानों को गूगल डायरेक्ट्री में देखा जा सकता है। गूगल टूलबार, जो कि एक हरी पट्टिका पर माउस घुमाए जाने पर पेजरैंक मान दर्शाता है, के विपरीत गूगल डायरेक्ट्री पेजरैंक को एक अंकीय मान के रूप में नहीं, बल्कि केवल एक हरी पट्टिका के रूप में दर्शाता है।


title: पेजरैंक

text: हालांकि अधिकांश साइटों के लिये टूलबार में प्रदर्शित पेजरैंक को वास्तविक पेजरैंक मान (गूगल द्वारा प्रकाशन से कुछ समय पूर्व) से प्राप्त माना जाता है, परंतु इस बात पर ध्यान देना आवश्यक है कि इस मान को सरलता से बदल दिया जाता था। पिछला एक दोष यह था कि एक HTTP 302 प्रतिक्रिया या एक "रिफ़्रेश" मेटा टैग के द्वारा, उच्च पेजरैंक वाले किसी पेज की ओर भेजा जाने वाला निम्न पेजरैंक वाला कोई भी पृष्ठ गंतव्य पृष्ठ का पेजरैंक प्राप्त कर लेता था। सैद्धांतिक रूप से, कोई PR 0 पेज, जिसमें अंतर्गामी लिंक न हों, को गूगल के होम पेज की ओर भेजा जा सकता था- जिसका PR 10 है- और फिर वह नए पृष्ठ का PR उन्नत होकर PR10 हो जाता. स्पूफ़िंग की यह तकनीक, जिसे 302 गूगल जैकिंग भी कहा जाता है, प्रणाली में एक विफलता या त्रुटि के रूप में जानी जाती थी। वेबमास्टर की इच्छानुसार किसी भी पृष्ठ के पेजरैंक को बदला जा सकता है और केवल गूगल के पास ही पृष्ठ के वास्तविक पेजरैंक का अभिगम होता है। स्पूफ़िंग की पहचान सामान्यतः संदिग्ध पेजरैंक वाले URL के लिये एक गूगल खोज चलाकर की जाती है क्योंकि परिणाम एक पूर्णतः भिन्न साइट (जिसके ओर निर्देशित किया गया है) का URL प्रदर्शित करेंगे।


title: पेजरैंक

text: सर्च इंजन ऑप्टिमाइज़ेशन के उद्देश्य से कुछ कम्पनियां वेबमास्टरों को उच्च पेजरैंक वाले लिंक्स बेचने का प्रस्ताव देती हैं। चूंकि उच्च-PR वाले पृष्ठों से प्राप्त लिंक्स को अधिक मूल्यवान माना जाता है, अतः वे अधिक महंगे होते हैं। अधिक यातायात प्राप्त करने और वेबमास्टर की लिंक की लोकप्रियता को बढ़ाने के लिये उच्च गुणवत्ता वाले सामग्री पृष्ठों और प्रासंगिक साइटों पर लिंक विज्ञापनों को खरीदना एक प्रभावी और अर्थक्षम विपणन रणनीति हो सकती है। हालांकि गूगल ने सार्वजनिक रूप से वेबमास्टरों को चेतावनी दी है कि यदि वे पेजरैंक और सम्मान देने के उद्देश्य से लिंक्स को बेचते हैं या ऐसा करते हुए पाए गए, तो उनकी लिंक्स का अवमूल्यन किया जाएगा (अन्य पृष्ठों के पेजरैंक की गणना करते समय उन्हें उपेक्षित कर दिया जाएगा). लिंक्स खरीदने और बेचने की पद्धति वेबमास्टर समुदाय के बीच अत्यधिक बहस का विषय है। गूगल ने वेबमास्टरों को प्रायोजित लिंक्स पर nofollow HTML एट्रीब्यूट मान का प्रयोग करने की सलाह दी है। मैट कट्स के अनुसार, गूगल उन वेबमास्टरों के प्रति चिंतित है, जो तंत्र के साथ खिलवाड़ करने का प्रयास करते हैं और इसके कारण गूगल के सर्च परिणामों की गुणवत्ता और विश्वसनीयता को घटा देते हैं।


title: पेजरैंक

text: मूल पेजरैंक ऐल्गरिदम तथाकथित यादृच्छिक सर्फर मॉडल को प्रतिबिम्बित करता है, जिसका अर्थ यह है कि किसी विशिष्ट पृष्ठ का पेजरैंक यादृच्छिक रूप से लिंक्स पर क्लिक करने पर उस पृष्ठ पर पहुंचने की सैद्धांतिक प्रायिकता से प्राप्त किया जाता है। हालांकि, वास्तविक प्रयोक्ता वेब का प्रयोग यादृच्छिक रूप से नहीं करते, बल्कि अपनी रुचि और उद्देश्य के अनुसार लिंक्स पर जाते हैं। एक पृष्ठ रैंकिंग मॉडल, जो किसी विशिष्ट पृष्ठ के महत्व को इस बात के एक फंक्शन के रूप में प्रतिबिम्बित करता है कि वास्तव में इसे कितने वास्तविक प्रयोक्ताओं द्वारा देखा गया, एक "सुविचारित सर्फर मॉडल" कहलाता है। गूगल टूलबार देखे गए प्रत्येक पृष्ठ की सूचना गूगल को भेजता है और ऐसा करके सुविचारित सर्फर मॉडल पर आधारित पेजरैंक गणना के लिये आधार प्रदान करता है। गूगल द्वारा स्पैमडेक्सिंग का मुक़ाबला करने के लिये nofollow एट्रीब्यूट के प्रयोग का दुष्प्रभाव यह है कि वेबमास्टर सामान्यतः इसका प्रयोग बहिर्गामी लिंक पर अपना स्वयं का पेजरैंक बढ़ाने के लिये करते हैं। इसके परिणामस्वरूप वेब क्रॉलरों के लिए अनुपालन हेतु वास्तविक लिंक की हानि होती है, जो यादृच्छिक सर्फर मॉडल पर आधारित मूल पेजरैंक ऐल्गरिदम को अविश्वसनीय बना देता है। प्रयोक्ताओं की ब्राउज़िंग आदतों के बारे में गूगल द्वारा प्रदान की गई जानकारी का विश्लेषण करना nofollow एट्रीब्यूट के कारण होने वाली सूचना की हानि की कुछ हद तक पूर्ति करता है। एक पृष्ठ का SERP रैंक, जो कि खोज के परिणामों में पृष्ठ की वास्तविक स्थिति का निर्धारण करता है, अन्य कारकों के अतिरिक्त यादृच्छिक सर्फर मॉडल (पेजरैंक) और सुविचारित सर्फर मॉडल (ब्राउज़िंग आदतों) के संयोजन पर आधारित होता है।


title: पेजरैंक

text: पेजरैंक का एक संस्करण हाल ही में पारंपरिक वैज्ञानिक सूचना संस्थान (Institute for Scientific Information [ISI]) प्रभाव कारक के प्रतिस्थापन के रूप में प्रस्तावित किया गया है और इसे eigenfactor.org पर लागू किया गया है। केवल किसी पत्रिका के अवतरणों को गिनने की बजाय, एक पेजरैंक पद्धति से प्रत्येक अवतरण के "महत्व" का निर्धारण किया जाता है।


title: पेजरैंक

text: शैक्षणिक शोध कार्यक्रमों द्वारा उनके स्नातकों को प्राध्यापक पदों पर स्थापित करने के उनके रिकॉर्ड के आधार पर उन्हें रैंक देना पेजरैंक का इसी प्रकार का एक नया उपयोग है। पेजरैंक के संदर्भ में, शैक्षणिक विभाग एक दूसरे से (और स्वयं से) प्राध्यापकों को नौकरी देकर एक-दूसरे से जुड़े होते हैं।


title: पेजरैंक

text: पेजरैंक का प्रयोग स्थानों या सड़कों को रैंक देने के लिये किया जाता रहा है, ताकि इस बात का पूर्वानुमान लगाया जा सके कि किसी एक स्थान या सड़क पर कितने लोग (पैदल या वाहन) आते हैं।. शाब्दिक अर्थ विज्ञान में इसका प्रयोग शब्द अर्थ असंदिग्धता (Word Sense Disambiguation) और वर्डनेट सिनसेट्स (WordNet synsets) को इस आधार पर स्वचालित रूप से श्रेणीबद्ध करने के लिये किया जाता है कि उनमें कितनी मज़बूती से कोई अर्थ विज्ञान विशेषता, जैसे धनात्मकता या ऋणात्मकता, उपस्थित है।


title: पेजरैंक

text: पेजरैंक के समान ही एक अन्य गतिज भारण विधि का प्रयोग विकिपीडिया की लिंक संरचना पर आधारित पाठन सूचियों को रुचि के अनुसार निर्मित करने के लिये किया जाता रहा है।


title: पेजरैंक

text: एक वेब क्रॉलर पेजरैंक का प्रयोग इस बात के निर्धारण के अनेक महत्वपूर्ण मेट्रिक्स में से एक के रूप में कर सकता है कि वेब के एक क्रॉल के दौरान आगे किस URL पर जाना है। उन प्रारंभिक कार्य पत्रों में से एक,


title: पेजरैंक

text: , जो इस बात के निर्धारण के लिये विभिन्न महत्वपूर्ण मेट्रिक्स के प्रयोग पर चर्चा करता है कि गूगल कितनी गहराई तक और किसी साइट के कितने भाग तक क्रॉल करेगा। पेजरैंक को इन अनेक महत्वपूर्ण मेट्रिक्स में से एक के रूप में प्रस्तुत किया गया है, हालांकि कुछ अन्य भी सूचीबद्ध किये गए हैं, जैसे किसी URL के लिये अंतर्गामी और बहिर्गामी लिंक्स की संख्या और किसी साइट पर URL से मूल निर्देशिका तक की दूरी.


title: पेजरैंक

text: पेजरैंक का प्रयोग संपूर्ण वेब पर ब्लॉगस्फीयर जैसे किसी समुदाय के प्रकट प्रभाव का मापन करने की एक कार्य-पद्धति के रूप में भी किया जा सकता है। अतः यह दृष्टिकोण मापन-मुक्त नेटवर्क प्रतिमान के प्रतिबिम्ब में ध्यान के वितरण का मापन करने के लिये पेजरैंक का प्रयोग करता है।


title: पेजरैंक

text: किसी भी पारिस्थितिकी तंत्र में, पेजरैंक के एक संशोधित संस्करण का प्रयोग उन प्रजातियों के निर्धारण के लिये किया जा सकता है, जो वातावरण के स्वास्थ्य को बनाए रखने के लिये आवश्यक हों.


title: पेजरैंक

text: 2005 के प्रारंभ में, HTML लिंक और एंकर तत्व के rel एट्रीब्यूट के लिये, गूगल ने एक नया मान "nofollow" लागू किया, ताकि वेबसाइट विकासकर्ता और ब्लॉगर ऐसे लिंक बना सकें, जिन पर गूगल पेजरैंक के उद्देश्यों के लिये विचार नहीं करेगा- ये वे लिंक्स हैं, जो पेजरैंक प्रणाली में अब "मतदान" नहीं करते. nofollow संबंध को स्पैमडेक्सिंग से मुक़ाबला करने में सहायता के एक प्रयास के रूप में जोड़ा गया था।


title: पेजरैंक

text: एक उदाहरण के रूप में, अपने पेजरैंक को बढ़ाने के लिए लोग पहले ऐसे अनेक मैसेज-बोर्ड प्रविष्टियां बनाया करते थे, जिनमें उनकी वेबसाइटों के लिंक होते थे। nofollow मान के साथ, मैसेज-बोर्ड प्रविष्टियों में सभी हाइपरलिंक्स में स्वचालित रूप से "rel='nofollow'" प्रविष्ट करने के लिये प्रशासक अपने कोड को संशोधित कर सकते हैं और इस प्रकार पेजरैंक को उन विशिष्ट प्रविष्टियों द्वारा प्रभावित होने से बचाया जा सकता है। हालांकि, परिहार की इस विधि की विभिन्न कमियां भी हैं, जैसे वास्तविक टिप्पणियों के लिंक मान को घटाना. (देखें: blogs#nofollow में स्पैम)


title: पेजरैंक

text: किसी वेबसाइट के पृष्ठों के अंतर्गत पेजरैंक के प्रवाह को मानवीय रूप से नियंत्रित करने के एक प्रयास में, अनेक वेबमास्टर पेजरैंक स्कल्पटिंग नामक पद्धति का प्रयोग करते हैं- जो कि nofollow एट्रीब्यूट को रणनीतिक रूप से वेबसाइट के विशिष्ट आंतरिक लिंक्स पर रखने का कार्य है, ताकि पेजरैंक को उन पृष्ठों की ओर मोड़ा जा सके, जिन्हें वेबमास्टर सबसे महत्वपूर्ण मानता है। इस चाल का प्रयोग nofollow एट्रीब्यूट के जन्म के समय से किया जा रहा है, लेकिन अनेक व्यक्ति मानते हैं कि यह तकनीक अपनी प्रभावकारिता खो चुकी है।


title: पेजरैंक

text: 14 अक्टूबर 2009 को गूगल के कर्मचारी सुज़ैन मोस्क्वा ने पुष्टि की कि कम्पनी ने पेजरैंक को अपने वेबमास्टर टूल्स खण्ड से हटा दिया है। उनकी प्रविष्टि ने आंशिक रूप से कहा कि "हम लंबे समय से लोगों को बता रहे हैं कि उन्हें पेजरैंक पर इतना अधिक ध्यान केंद्रित नहीं करना चाहिये; ऐसा प्रतीत होता है कि अनेक साइट मालिक सोचते हैं कि यह उनके लिये सबसे महत्वपूर्ण मापन है, जो कि सत्य नहीं है।"


title: पेजरैंक

text: मोस्क्वा की पुष्टि के दो दिनों बाद तक भी पेजरैंक को गूगल टूलबार के वेब उपकरणों पर प्रदर्शित किया जाता रहा और मार्च 2010 तक की जानकारी के अनुसार यह अभी भी प्रदर्शित हो रहा है।


title: कार निकोबार

text: कार निकोबार, जिसे कार भाषा में पू कहते हैं, भारत के निकोबार द्वीपसमूह का उत्तरतम और सर्वाधिक आबादी वाला द्वीप है। २००४ की सूनामी में इस द्वीप को बहुत क्षति पहुँची थी। यह अण्डमान द्वीपसमूह के छोटे अण्डमान द्वीप और नन्कोव्री द्वीप के बीच में स्थित है। प्रशासनिक रूप से यह निकोबार ज़िले की कार निकोबार तहसील में गठित है। द्वीप पर भारतीय वायु सेना का एक महत्वपूर्ण अड्डा है।


title: कार निकोबार

text: कार निकोबार द्वीप का पिनकोड ७४४३०१ है और द्वीप पर १५ गाँव बसे हुए हैं। समय के साथ-साथ हर गाँव के दो नाम बन गये हैं। एक नाम कार भाषा में है जिसे स्थानीय निवासी प्रयोग करते हैं और जिसका सही उच्चारण पर्यटकों के लिये कभी-कभी कठिन होता है। इस कारणवश हर गाँव का एक अन्य नाम भी पड़ गया है। नीचे दी गई तालिका में पहले गाँव का निकोबारी नाम और फिर बाहरी नाम दिया गया है:


title: हेडर फ़ाइल

text: हेडर फ़ाइल सी तथा सी++ जैसे प्रोग्रामिंग भाषाओं में प्रयुक्त एक फ़ाइल है जो बहुफाइली प्रोग्रामों को कंपाइल करने में उपयोगी होता है। सी के मानक फलन भी इन्हीं हेडर फाइलों के द्वारा मुख्य प्रोग्रामों में सम्मिलित किए जा ते है। इसके अलावा प्रयोक्ता अपनी सुविधानुसार और हेडर फ़ाइल भी बना सकते हैं। कई अन्य कंपाइलीकृत प्रोग्रामिंग भाषाओं - जैसे जावा या सी - में इसका चलन नहीं है और वे इस तरह के प्रोग्रामों में नेम स्पेस प्रणाली का उपयोग करते हैं।


title: जगजीत कौर

text: जगजीत कौर हिंदी फिल्म जगत के मशहूर संगीतकार ख़य्याम की पत्नी और ख़ुद एक मशहूर पार्श्व गायिका थीं। स्वाधीनता दिवस 15 अगस्त 2021 की सुबह 5.30 बजे उनका निधन हो गया। मुंबई में जुहू के दक्षिणा पार्क स्थित उनके निवास से उनकी अंतिम यात्रा निकली, जहां 'दिल तो पागल है' व 'गदर' फैम विख्यात संगीतकार उत्तम सिंह, अभिनेत्री पद्मिनी कपिला एवं राजनीतिक विश्लेषक निरंजन परिहार सहित कई प्रमुख लोगों ने उनको अंतिम विदाई दी। पवनहंस श्मशान गृह पर प्रसिद्ध गायक अनूप जलोटा के कुछ फिल्मी हस्तियों की उपस्थिति में उनकी पार्थिव देह का अग्नि संस्कार हुआ। जगजीत कौर ख़य्याम द्वारा संगीतबद्ध किये गए लोकगीतों, शास्त्रीय संगीत और ग़ज़लों के लिये आवाज़ देने के लिए जानी जाती हैं। 1950 के दशक में उन्होंने फिल्मों के लिए गाना शुरू किया और 1980 तक लगातार सिने जगत से जुड़ी रहीं। ख़य्याम द्वारा संगीतबद्ध किया फ़िल्म शगुन का मशहूर गीत- तुम अपना रंज़ो ग़म अपनी परेशानी मुझे दे दो जगजीत कौर द्वारा गाये गए शानदार गानों मे से एक है। जगजीत कौर द्वारा गाये गए ज़्यादातर गीत लोकसंगीत पर आधारित थे जो आज भी सुनने वालों की यादों में बस जाते हैं।


title: जगजीत कौर

text: जगजीत कौर का जन्म 1930-31 के आसपास चंडीगढ़ (पंजाब) के एक रसूख़दार परिवार में हुआ। फिल्मों में प्लेबैक सिंगर बनने का ख़्वाब लिए जगजीत कौर मुम्बई आ गईं। ये 1954 की बात है एक दिन मुम्बई के दादर स्टेशन के ओवर ब्रिज़ के ऊपर जगजीत कौर को लगा कि कोई उनका पीछा कर रहा है, वे सतर्क होकर अलार्म बजाना ही चाह रही थीं कि उस शख़्स ने आकर अपना परिचय फिल्मों के संगीतकार के रूप में दिया। वो शख़्स थे मशहूर संगीतकार मो. ज़हूर ख़य्याम जिन्हें आज दुनिया ख़य्याम साहब के नाम से जानती है। दोनों की ये मुलाक़ात दोस्ती में बदली और जगजीत कौर के पिता के विरोध के बाद भी दोनों ने विवाह कर लिया। कहा जाता है कि इन दोनों का विवाह भारतीय फ़िल्म जगत का पहला अंतरजातीय विवाह था। 1954 में शुरू हुई ये प्रेम कहानी (19 अगस्त 2019) ख़य्याम साहब के फना होते तक बदस्तूर ज़ारी रही, और 15 अगस्त 2021 को जगजीत कौर भी दुनिया को अलविदा कह गईं।


title: जगजीत कौर

text: कौर ने 1954 में संगीतकार मोहम्मद ज़हूर खय्याम से शादी की, जो भारतीय फिल्म उद्योग में पहली अंतर-सांप्रदायिक शादियों में से एक थी। उनका एक बेटा था, प्रदीप, जिसकी 2012 में दिल का दौरा पड़ने से मृत्यु हो गई। अपने बेटे की मदद करने की प्रकृति से प्रेरित होकर, उन्होंने कलाकारों और तकनीशियनों की ज़रूरत में मदद करने के लिए "खय्याम जगजीत कौर केपीजी चैरिटेबल ट्रस्ट" ट्रस्ट शुरू किया। खय्याम का 19 अगस्त 2019 को 92 वर्ष की आयु में हृदय गति रुकने से निधन हो गया। कौर का निधन 15 अगस्त 2021 को हुआ था।


title: जगजीत कौर

text: 8. "चले आओ सैयां रंगीले मैं वारी रे" बाज़ार (1981), (पामेला चोपड़ा के साथ) गीत-जगजीत कौर, संगीत-ख़य्याम


title: मोहन सिंह (कवि)

text: मोहन सिंह (20 सितम्बर 1905-3 मई 1978) एक पंजाबी प्रगतिवादी और रोमांसवादी कवि थे। आधुनिक पंजाबी कविता का प्रारंभ इनही से माना जाता है।


title: औद्योगिक युद्ध

text: औद्योगिक युद्ध (Industrial warfare), युद्ध के इतिहास के उस काल को इंगित करता है जिसमें राष्ट्र-राज्यों का उदय हुआ जो बड़ी-बड़ी थलसेनाएँ, जलसेनाएं तथा वायुसेनाएँ बनाने और रखने में सक्षम थे। यह काल १९वीं शताब्दी के आरम्भिक दिनों में हुए औद्योगिक क्रांति से लेकर परमाणु युग के आरम्भ तक का काल है।


title: मुला नदी

text: मुला नदी (Mula River) भारत के महाराष्ट्र राज्य के पुणे ज़िले में बहने वाली एक नदी है। यह भीमा नदी की एक उपनदी है, जो स्वयं कृष्णा नदी की एक उपनदी है। मुला नदी पश्चिमी घाट में आरम्भ होती है। इसके बाएँ तट से पवना नदी और दाएँ तट से मुठा नदी इसमें विलय होती है और फिर यह मुला-मुठा नदी कहलाती है। यह आगे बहती हुई भीमा नदी में विलय हो जाती है।


title: गुरद्वारा दुख निवारण साहिब

text: गुरद्वारा दुख निवारण साहिब (Gurdwara Dukh Nivaran Sahib) भारत के पंजाब राज्य के पटियाला नगर में लेहल नामक भूतपूर्व गाँव में स्थित एक सिख गुरद्वारा है। यहाँ सन् 1672 में श्री गुरु तेग़ बहादुर जी आए थे।


title: फैज़ मुहम्मद खान

text: फ़ैज़ मुहम्मद खान बहादुर, (ईस्वी 1742–1777) भोपाल रियासत के तीसरे नवाब थे। यार मुहम्मद खान, भोपाल के दूसरे नवाब (एक अभिकर्मक के रूप में) के बेटे थे, और ममोला बाई के सौतेले बेटे एक बहुत प्रभावशाली हिंदू थे वाई मुहम्मद की पत्नी और दोस्त मोहम्मद खान के प्रत्यक्ष वंशज थे।<ref ></ref >


title: चिरजा

text: चिरजा (अथवा चरजा, चरज) राजस्थानी और गुजराती साहित्य में दिव्य शक्ति के नारी रूप की प्रार्थना के रूप में एक भक्ति गीत है। चिरजा राजस्थानी साहित्य में शक्ति-काव्य (शाक्तिक कविता) में एक नया काव्य रूप है। चिरजा मुख्य रूप से महिलाओं द्वारा विशेष रूप से जागरण (रात में जागरण) के दौरान देवी की पूजा के दौरान गाया जाता है। चिरजा शब्द संस्कृत के "चर्या" शब्द से बना है।


title: चिरजा

text: चिरजा शब्द संस्कृत के "चर्या" शब्द से बना है। संस्कृत शब्द 'चर्या' का अर्थ है तपस्वियों व ऋषियों द्वारा ध्यान, तपस्या आदि जैसे धार्मिक संस्कारों और प्रथाओं का प्रदर्शन। प्राकृत शब्दावली में 'चारिया' शब्द के तहत 'आचरण' और 'धार्मिक अनुष्ठान' का कुछ अर्थों के रूप में उल्लेख किया गया है। राजस्थानी शब्दावली के अनुसार 'चर्या' संगीत की विधाओं में गाई जाने वाली देवी की प्रार्थना के लिए है। महायान बौद्ध धर्म में, 'चर्या' अंतिम लक्ष्य, निर्वाण को प्राप्त करने में मदद करने के लिए मनाए गए अभ्यासों की पूरी श्रृंखला को इंगित करता है। हालांकि, 'वज्रयान' शाखा में 'चर्या' 'तांत्रिक' प्रदर्शन को दर्शाता है जब कुछ "पद' गाए जाते थे जिन्हें 'चर्या पद' या 'चर्यागति' के नाम से जाना जाता था।


title: चिरजा

text: सिगाऊ चिरजा भक्तिपूर्ण हैं और इसमें केवल देवी की स्तुति करते हैं, जबकि चडाऊ चिरजा को रोग और कठिनाइयाँ से निवारण के लिए मुसीबत के समय गाया जाता है, जब भक्तों को देवी से दिव्य सहायता की आवश्यकता होती है।